Novi članak o politikama u vezi zastupljenosti polova: Žene u politici III: Zastupljenost polova na lokalnom nivou, predstavlja podatke o zastupljenosti polova na lokalnom nivou u različitim sektorima i regionima u kojima se nalaze ciljane institucije i preduzeća. Podaci koji su predstavljeni u ovom izveštaju pokazuju da muškarci drže više položaja u odnosu na žene u svim institucijama i preduzećima na lokalnom nivou. Prema tome, ovo poziva na hitne mere ka preusmeravanju opšteg mentaliteta u poslovnom sektoru, kao i ka obezbeđivanju primene zakona.\nMuškarci su brojniji od žena na svim rukovodećim i administrativnim položajima u opštinskim organima. Svi gradonačelnici na Kosovu su muškarci, a samo 6 od 38 predsedavajućih skupština opština su žene.\nNejednak sastav je takođe evidentan i u regionalnim i lokalnim javnim preduzećima (JP), od kojih nijednim ne rukovode žene. U 9 JP-a, koji su predstavljeni u izveštaju, nema žena u njihovim odborima direktora, a u 5 od njih, nema žena na drugim rukovodećim položajima. Takva razlika u polovima u odborima direktora JP-a zahteva pravne intervencije u procesu izbora odbora kako bi se osigurala jednaka inkluzija polova.\nPored toga, muškarci rukovode svim javnim univerzitetima, kao i Inspekcijom rada i svim koordinacionim odsecima, osim jednog. Ni pravosudni i bezbednosni sektor, a ni zdravstvene ustanove ne pokazuju mnogo bolju sliku jer žene rukovode samo dva suda i samo dve uprave policije. Sa druge strane, svim tužilaštvima i svim regionalnim bolnicama upravljaju muškarci. Nešto uravnoteženija zastupljenost polova je prisutna na drugim ne-rukovodećim položajima, što dokazuje da na Kosovu postoji veća verovatnoća da žene drže niže kvalifikovane i slabije plaćene položaje od muškaraca.\nU skladu sa kampanjom Balkanske grupe „Poziv na promene“, u izveštaju se navodi da bi trebalo povećati kvotu u Zakonu o opštim izborima sa 30% na 50% i da bi trebalo izvršiti veći pritisak na političke stranke da predstave veći broj kandidatkinja za izbore i rukovodeće položaje. Paralelno, u izveštaju se apeluje da treba preduzeti i druge pravne i administrativne radnje kako bi se poboljšali uslovi za veće učešće žena u javnim institucijama.\nIzmena i dopuna relevantnih zakona je preko potrebna kako bi se osigurala njihova usklađenost sa Zakonom o ravnopravnosti polova, dok treba preduzeti i druge privremene afirmativne mere. Treba nastaviti zagovaranje za predstavljanje žena na rukovodećim položajima, a svi relevantni akteri bi trebali da rade na stvaranju uravnoteženog liderstva u svim institucijama i kompanijama na Kosovu.\n„Ova publikacija je izrađena uz podršku Ambasade Kraljevine Norveške u Prištini i Kanadskog fonda za lokalne inicijative (CFLI). Sadržaj ove publikacije je isključivo odgovornost Balkanske grupe za istraživanje politika i ni na koji način se ne može smatrati da odražava stavove donatora“.


Globalna nestašica čipova ugrožava proizvodnju kompjutera i telefona – i sve je gora – Dnevni Magazin\nGlobalna nestašica čipova…\nČak je i “Epl”, kompanija koja vredi dve biliona dolara i najveći je svetski kupac poluprovodnika na koje godišnje potroši 58 milijardi dolara, bio prisiljen da prošle godine zbog nestašice za dva meseca odloži puštanje u prodaju dugo očekivanog “ajfona 12”.\n“Ovde se događa savršena oluja”\n“Čipovi su sve”, kaže Nil Kampling, medijski i tehnološki analitičar “Miraboa”, međunarodne bankarske i finansijske grupe.\n“Ovde se događa savršena oluja faktora ponude i potražnje. Ali u osnovi, postoji novi nivo potražnje koji se ne može pratiti. Svi su u krizi i situacija je sve gora”, objašnjava Kampling.\n“Ford” je nedavno ukinuo smene u dve fabrike automobila i najavio da bi profit ove godine mogao biti manji do 2,5 milijarde dolara zbog nestašice čipova, “Nisan” smanjuje proizvodnju u fabrikama u Meksiku i SAD, “Dženeral motors” je saopštio da bi mogao da se suoči sa gubitkom profita od dve milijarde dolara.\nProšlog meseca, “Soni” je poručio da ove godine možda neće postići planiranu prodaju novog “Plejstešna” 5, zbog problema sa isporukom poluprovodnika.\n“Majkrosoftov” “Iks-boks” predviđa da će se problemi sa snabdevanjem nastaviti najmanje do druge polovine godine.\nI “Samsung” u krizi, iako je drugi najveći proizvođač čipova\nMeđutim, najizrazitiji primer krize sa poluprovodnicima je “Samsung”, drugi najveći svetski kupaca čipova, ali i drugi najveći proizvođač.


RTS :: Radovi na uređenju Topličinog venca 15. septembra\nDruštvo Radovi na uređenju Topličinog venca 15. septembra\nRadovi na uređenju Topličinog venca 15. septembra\nnedelja, 19. avg 2018, 10:57 -> 11:21\nRekonstrukcija Topličinog venca počeće od sredine septembra, odlučeno je na koordinacionom sastanku svih gradskih preduzeća, ustanova i službi koje učestvuju u realizaciji tog posla, a kojim je predsedavao zamenik gradonačelnika Goran Vesić, saopšteno je iz Gradske uprave.\nU drugoj polovini septembra uslediće novi radovi na uređenju centralne zone grada. "Potpuno će biti rekonstruisana i popločana ulica Vuka Karadžića, od Carice Milice do Čubrine, kao i Topličin Venac od Čubrine do Pop Lukine, koja će postati pešačka zona i glavna veza Knez Mihailove sa Kosančićevim vencem i priobaljem", ističe zamenik gradonačelnika.\nVesić dodaje da će potpuno biti rekonstruisana i Ulica carice Milice, od Topličinog Venca do Vuka Karadžića, kao i Ulica Topličin venac od Carice Milice do Čubrine, koje će dobiti kocku na kolovozu i ostaće kolske saobraćajnice.\nParalelno sa uređenjem ulica, za proleće naredne godine priprema se i uređenje parka, za koji je idejno rešenje uradio poznati arhitekta Boris Podreka.\nU parku će se naći pet skulptura naše savremene skulptorke Olge Jevrić, a pored toga park će dobiti i novo dečje igralište, česmu, klupe i zelenilo.\n"Kamena klupa, koja će pratiti ulicu Vuka Karadžića imaće, prema Ulici carice Milice postavljenu skulpturu, a prema Topličinom vencu česmu, dok će na određenim delovima biti u kamenu ispisani stihovi koje ćemo odabrati zajedno sa građanima. Pešačke staze biće urađene po uzoru na parkove u Beču i Parizu, od sitnog drobljenog kamena", objašnjava Vesić.\n"Biće uređen čitav hektar, odnosno 10.000 kvadratnih metara javnih površina u centru grada. Novo kameno popločanje dobiće 6.000 kvadrata ulica, dok je park površine 4.000 kvadratnih metara", zaključuje Vesić.\n(nedelja, 19. avg 2018, 11:21)\nMolim vas uredite fasade na skadarliji jer ono kako izgleda je nacionalna sramota.


Američki državni sekretar Entoni Blinken u ponedeljak stiže u Brisel gde će biti održani sastanci za koje Stejt department saopštava da su namenjeni jačanju veza unutar NATO-a i partnerstava po globalnim pitanjima kao što su klimatske promene, borba protiv terorizma, pandemija.\nBlinken će u utorak i sredu učestvovati na sastanku ministara spoljnih poslova članica NATO-a, a takođe će razgovarati i sa generalnim sekretarom te organizacije Jensom Stoltenbergom.\n"To će biti prilika da se razgovara o inicijativi NATO 2030. Predlozi u vezi sa tom inicijativom tiču se Kine i Rusije, klimatskih promena, sajber bezbednosti, hibridnih pretnji, borbe protiv terorizma, energetske bezbednosti i pandemije", rekao je v.d. pomoćnika državnog sekretara za Evropu Filip Riker.\nPosle četiri godine politike Donalda Trampa, koja je u fokusu imala američke interese, Riker kaže da će Blinken u Briselu istaći posvećenost da se ponovo izgrade savezništva i naglasiti važnost NATO-a.\n"Znamo da smo zajedno jači i spremniji da prebrodimo probleme, modernizovaćemo naše saveze, popraviti tamo gde je potrebno i tako se suočiti sa svime", kazao je Riker.\nBlinken će se takođe sastati sa predsednicom Evropske komisije Ursulom fon der Lejen i šefom evropske diplomatije Žozepom Boreljom. Stejt department je saopštio da su teme ekonomski oporavak posle pandemije i globalni izazovi koje predstavljaju Iran, Rusija i Kina.\nRiker kaže da će se Blinken konsultovati sa kolegama iz EU o mogućnosti zajedničkog povratka nuklearnom sporazumu sa Iranom iz 2015. kojim je ograničen razvoj nuklearnog programa te zemlje.\nI SAD, koje su pod Trampom 2018. izašle iz sporazuma, kao i Iran, udaljili su se od obaveza preuzetih tim dogovorom, a sada su prihvatili da još jednom razmotre sporazum - iako su obe strane nagovestile da od one druge očekuju da načini prvi korak.\nNa kraju posete Evropi, Blinken će se sastati sa zvaničnicima Belgije.


Milano - CSKA Moscow: Analiza utakmice | Sportske Kladionice\nHome Sportsko klađenje Tip dana Milano – CSKA Moscow: Analiza utakmice\nMilano – CSKA Moscow: Analiza utakmice\nDanas, naša košarkaška analiza i tip, dolazi iz EuroLeague takmičenja, kao i juče, kada smo bez većih problema uspeli da naplatimo prilično nisku liniju totala na utakmici između ekipa Khimki i Olympiacosa. Danas igramo utakmicu koja se igra između ekipa Armani Milano i CSKA Moscow, gde smatramo da su kladionice ostavile dosta prostora na marketu za konačan ishod sa hendikepom.\nDomaća ekipa, se trenutno nalazi na poslednjoj 8-oj poziciji šampionata, sa devet pobeda i šest poraza, a na domaćem terenu imaju 4 pobede i 3 poraza. Posebno je bolan ovaj poslednji poraz u prethodnom kolu, kada su naprosto nadigrani od strane ekipe Baskonije (79-84). Lično nismo fanovi ove ekipe trenera Etore Mesine, i smatramo da je gostujuća ekipa mnogo kvalitetnija u svakom slučaju.\nNjihovi protivnici, ekipa CSKA Moscow se trenutno nalazi na prvoj poziciji sa 13 pobeda i samo 3 poraza, a ono što je specifično za njih je da se nalaze u seriji od 11 pobeda. Osim Baskonije i Real Madrida ni jedna ekipa nije uspela da im parira i da drži reuztatsku neizvesnost, što samo pokazuje snagu ovog kolektiva, čija je perjanica bek šuter Mike James.\nOba trenera imaju gotovo sve igrače spremne za ovaj duel. CSKA Moscow će u sastavu ponovo imati Bolomboy i Hacket, dok je jedini povređeni Clyburn koji će propustiti još nekoliko nedelja. Armani sa druge strane najverovatnije i dalje ne može da računa na povređenog Micova.\nOve dve ekipe su tokom istorije igrale 13 puta i CSKA je dobio 10 susreta. U Italiji taj rezultat je 4-2 u korist Ruske ekipe, a u prvom meču ove sezone CSKA je u Moskvi pobedio 78-75.\nUvek je nezgodno pratiti ekipu koja se nalazi u ovako dobroj seriji rezultata, ali mi smatramo da je CSKA kvalitetnija ekipa od Milana u svakom slučaju, stoga mi ćemo odigrati CSKA Moscow -2.5 HC (da CSKA pobedi sa 3 ili više poena razlike), koja opklada se plaća solidnom 1.87 kvotom u sportskoj kladionici 22Bet.


Razvojni centar predstavlja projekte Kakanjski grumen i Kakanjski brend – Razvojni centar općine Kakanj\nRazvojni centar predstavlja projekte Kakanjski grumen i Kakanjski brend\n“KAKANJSKI GRUMEN” predstavlja projekat podrške i očuvanju kakanjske privrede, u sklopu čega planiramo dodijeliti priznanja “KAKANJSKI GRUMEN” svim profesionalno-poslovnim subjektima u Kaknju koji su dali svoj doprinos razvoju Kaknja.\nProjekat “KAKANJSKI GRUMEN” predstavlja priznanje koje simbolično prikazuje stiliziranu konturu grumena uglja sa obodima zlata, što simbolizira značaj prirodnog resursa Kaknja koji pokreće privredu Bosne i Hercegovine kroz stoljeća.\nDrugi cilj je integrisati i zaštititi kakanjsku privredu, kakanjska javna preduzeća, udruženja, kakanjske uspješne poslovne ljude, menadžere, naše funkcionere i osobe iz naučne sfere.\nKAKANJSKI BREND je drugi cilj projekte, koji će locirati sve kakanjske firme, kakanjske menadžere, kakanjske eminentne ličnosti koje unapređuju razvoj Kaknja.\nKAKANJSKI BREND je osmišljen da u vidu oznaka bude postavljen na ulaze marketa, u menadžmente svih kakanjskih firmi i da kroz specijalno osmišljenu marketing kampanju istakne značaj kakanjske ponude, kakanjskih brandova i značaj očuvanja integriteta kakanjskog razvoja.\nKompletan projekat će biti prezentovan stakeholderima, lokalnoj zajednici, privrednicima, udruženjima, javnim preduzećima, poljoprivrednim udruženjima.\nProjekat će sadržavati platformu www.kakanjski.ba na kojem će biti dostupne sve informacije o dobitnicima priznanja “KAKANJSKI GRUMEN”\nMolimo sve subjekte da podrže projekat “KAKANJSKI GRUMEN” čija je implementacija veoma bitna za sve nas.\nRazvojni centar općine Kakanj


Šef mađarske diplomatije Peter Sijarto izrazio je zadovoljstvo načinom na koji predsednik Srbije Aleksandar Vučić vodi računa o mišljenju vojvođanskih Mađara i što su oni deo državne koalicije.\n- Vučićev pristup i pogled na budućnost važan su temelj u dobroj saradnji koju imamo - rekao je Sijarto za TV Prva.\nSijarto je rekao da su čestitali predsedniku Vučiću na izbornoj pobedi, novoj i staroj premijerki Ani Brnabić pobedu na izborima i preuzimanje vlade, kao i da su srećni što su ključni ministri Siniša Mali i Jadranka Joksimović, sa kojima imaju odličnu saradnju, ostali u svojim resorima.\nOni su dragoceni partneri, rekao je Sijarto.\nUpitan kako gleda na kritke koje i Srbija i Mađarska trpe zbog saradnje sa Rusijom i Kinom, Sijarto je rekao da je to "licemerno kritizerstvo".\nNajaveće kritke, kako kaže, dolaze upravo od onih koji njaviše sarađuju sa Kinezima i Rusima i to "iza zavese".\n- To je izraz ljubomore, ne žele da im mi budemo konkurencija u saradnji sa preduzećima na ruskom i kineskom tržištu - kazao je Sijarto.\nPovodom migranata Sijarto je rekao da je to veliki problem koji neće biti rešen dok EU ne promeni pristup i migratornu politku, i ne prestanu da šalju poruke koje za migrante izgledaju kao poziv.\n- Ako Brisel nastavi politiku pozivanja migranata oni će pristizati, imaćemo neprihvtljive slike na Zapadnom Balkanu da se ponašaju na varvaski način, što je neprihvatljivo - ocenio je Sijarto.


CRNA BARBIKA – “Bajkerska zona” – Time Machine Music\nVicku ovo inače nije prvi solo projekat, on se tokom proteklih dekada oglašavao kako solo izdanjima, albumima sa dečijom muzikom, kao i radu sa bendom naziva Vicko i Indijanci, čija je nekakva aktivnost datirala u periodu kraja 90-tih i početka 2000-tih.\nVicko je okupio grupu po godinama mlađih istomišljenika, a postavu čine : pevačica Nevena Filipović, bubnjar Milan Jejina Yegy, gitarista Dušan Vanja Andrijašević. Vicko je inače u Crnoj Barbici zadužen za sviranje basa.\n“Bajkerska zona” kako sam naziv nagoveštava i asocira sadrži materijal, kojeg bi po rečima aktera trebali prihvatiti bajkeri, motoristi, te brojni drugi freakovi za volanom. Sam materijal je rađen u maniru rock/hard rock forme, sa psihologijom 70’s pristupa, ali koliko je to bilo moguće sa tendencijom da aranžmani kao i produkcija budu u “saglasju” sa sadašnjim trenutkom.\nPesme su uglavnom bržeg srednjeg i generalno malo bržeg tempa, sa izraženom “riff” postavkom i tekstovima koji se tiču nekakve bajkerske psihologije.\nSvedoci smo poslednjih godina da su bajkeri postali ozbiljna ne samo sociološka pojava, već i organizacija koja se jasno uključuje u realizacije brojnih festivalskih događaja.\nDrugo je pitanje da li će brojni članovi pomenute organizacije prihvatiti muziku Crne Barbike kao nazovimo je familijarnom, ali što se samog benda tiče – valjalo je i vredelo pokušati.\nVicko Milatović je inače autor kompletnog materijala, a u tehničkom smislu svi detalji oko izdanju sa urađeni vrlo profesionalno.\nVidećemo uostalom da li će Crna Barbika kao bend saživeti na ovdašnjoj sceni, imajući u vidu i druge Vickove obaveze, od kojih je najvažnija rad sa matičnom Ribljom Čorbom. Dotle, poslušajte bend, koji sa optimizmom kreće u neizvesnu avanturu..\nĆoškari u Zaokretu – 021 – Nebojša Maksimović\tDUŠAN JEVTOVIĆ – “Live At Home”


Koventri nema drugog izbora nego da pokuša da pobedi - Meridianbet Vesti\nEngleska Author:\tBudimir Svilar - 15/12/2016\nPred utakmicu sa Šefild Junajtedom, Koventri se nalazi na poslednjem mestu zone ispadanja, sa samo jednim bodom više od tri poslednjeplasirane ekipe.\nTežak period za Koventri se nastavlja, još od odlaska trenera Tonija Mobraja, zbog čega se u ulozi privremenog vršioca dužnosti našao Mark Venus. Ekipa je doživela sve poraze u poslednjih pet kola engleske Lige jedan, odnosno treće divizije, pa su bodovi iz ove utakmice od velikog značaja.\nSa druge strane, Šefild Junajted bi u slučaju osvajanja sva tri boda stigao do deobe prvog mesta sa Skantorpom, gde bi se zadržao bar do nedelje.\nEkipa Krisa Vajldera nije dobro započela kampanju u trećoj fudbalskoj diviziji na ostrvu, ali je onda napravila izvanrednu seriju od 15 mečeva bez poraza i uključila se u borbu za prva dva mesta koja obezbeđuju direktan plasman u Čempionšip.\nDžejmi Steri i Rajan Hejns neće biti u sastavu domaćina zbog povrede, ali je Dion Keli Evans ponovo spreman za ligašku ”vatru”.\nGosti imaju još bolju zdravstvenu situaciju pošto su svi protimci spremni za utakmicu. Vajlder će verovatno na teren izvesti isti sastav kao i u prethodnom kolu kada je pregažen Svindon sa 4:0.\nKoventri je svog rivala pobedio četiri puta na prethodnih šest utakmica pred svojim navijačima, ne izgubivši u tom periodu nijednom!\nDominacija koju Koventri ima u okršajima sa Oštricama se vidi i u činjenici da Šefild u tim utakmicama nije postigao više od dva gola još od marta 1993. godine, od kada su se susreli čak 28 puta!\nČak je i termin susreta za domaće veoma povoljan budući da su pobedili u poslednjih pet utakmica koje su igrali u četvrtak! Sve to ipak nije dovoljno da promeni status gostiju koji su favoriti u ovoj utakmici.\nTags:Čempionšip, Koventri, Liga jedan, plasman, Šefild Junajted, treća divizija\nAko išta petkom uveče može da uzbudi ljubitelje dobrog fudbala, to je kada se u…


KBSA pismo Predsjedništvu BiH - Congress of Bosniaks of North America\nHome Bosanski KBSA pismo Predsjedništvu BiH\nupdated on November 27, 2019 September 20, 2019\nKongres Bošnjaka Sjeverne Amerike (KBSA) je pismom zatražio od Predsjedništva Bosne i Hercegovine jačanje diplomatskih odnosa između Bosne i Hercegovine i Sjedinjenih američkih država i Kanade.\nKBSA je posebno zatražio uvođenje institucija Počasnog konzula u navedenim državama, smatrajući da je to najbolji put da se ojača ekonomska, akademska, kulturna, naučna, sportska i politička veza države Bosne i Hercegovine sa Sjedinjenim američkim državama i Kanadom.\nU pismu se između ostalog navodi da je u svome radu KBSA prezentirao američkom i kanadskom društvu najbolje vrijednosti bosanskohercegovačkog društva i države, ideju i zavjet demokratske, slobodne, suverene, nezavisne i pluralne države Bosne i Hercegovine, ali i njen duh kao specifičan, prepoznat i univerzalan znak koji ne samo da toleriše, već uvažava i pomaže drugog i drugačijeg.\nKao nacionalna organizacija američkih i kanadskih Bošnjaka, KBSA smatra da je došlo vrijeme da se diplomatski odnosi između Sjedinjenih američkih država i Kanada sa Bosnom i Hercegovinom podignu na veći nivo.\nInformativna služba KBSA\nSaopćenje povodom 20. jula Dana Sjećanja na genocid u Prijedoru


Nafta petu nedelju u padu, "brent" ispod 55 dolara po barelu • RTK\nNafta petu nedelju u padu, "brent" ispod 55 dolara po barelu\nCene nafte danas su na putu da zabeleže petu uzastopnu nedelju pada, pritisnute „osekom“ tražnje u Kini zbod epidemije koronavirusa, dok Organizacija zemalja izvoznica nafte (OPEK) i Rusija pokušavaju da dođu do zajedničkog stava o tome kako da spreče dalji pad.\nSvernomorska nafta „brent“, svetska referenca za formiranje cena na tržištima „crnog zlata“, pojeftnila je za 0,1 odsto i trgovala se za 54,88 dolara po barelu, dok je američka „laka“ nafta WTI pala za 0,3 procenta na 50,78 dolara za barel, prema izveštaju portala „oilprice.com“.\nOvo je najduži niz uzastopnih nedeljnih opadanja cena nafte od novembra 2018. godine, prema procenama „Blumberga“.\nEpidemija koronavirusa, koja je odnela više stotina ljudskih života, postaje sve pogubnija i za proizvođače i trgovce naftom, usled drastičnog pada tražnje u Kini izazvanog oganičavanjem putovanja i obustavljanjem na hiljade letova iz te zemlje i ka njoj radi sprečavanja širenja zaraze.\nZbog slabe tražnje za gorivom i smanjene industrijske aktivnosti, kineske rafinerije – počev od najvećeg Sinopeka do nezavisnih rafinerija u Šandongu – smanjuju kapacitete, a trgovci na robnim berzama i vodeće naftne kompanije vode bitku da nađu spot kupce izvan Kine.\nPrema procenama IHS Markita, epidemija virusa će verovatno oboriti proizvodnju rafinerija u Kini za najmanje 1,7 miliona barela dnevno (bpd) u februaru, umesto predviđenog povećanja od 760.000 bpd. To bi bio „najoštriji pad u jednom mescu u istoriji“, izjavio je Sjaonan Feng, analitičar u istraživačkom sektoru iz IHS Markita.


Ursula fon der Lajen: Ukrajinski gasni rikverc, postao ozbiljan problem za EU! | Borba Info\nHome/Fakti/Ursula fon der Lajen: Ukrajinski gasni rikverc, postao ozbiljan problem za EU!\n12/10/2021\tFakti Leave a comment\nUkrajinski gasni “rikverc”, postao je ekonomski problem EU.\nEvropa može pomoći Ukrajini samo snabdevanjem ruskim gasom, rekao je Aleksandar Perov, šef posebnih projekata Fonda za nacionalnu energetsku bezbednost, u komentaru za Ekonomiju Segodnia FBA.\nUkrajina se suočila sa nedostatkom gasa\nNovinska agencija Rojters obaveštava o želji Brisela da pomogne Kijevu u rešavanju gasnog problema.\nŠefica Evropske komisije Ursula fon der Lajen rekla je, da bi obrnuti tokovi gasa iz Slovačke mogli da dođu do Ukrajine, odakle je u septembru 2014. godine postavljen interkonektor prema ukrajinskom sistemu za prenos gasa (GTS).\n„Evropska komisija zajedno sa ukrajinskim stručnjacima proučava scenarije za obezbeđivanje snabdevanja Ukrajine gasom.\nBlisko ćemo sarađivati sa Kijevom i povećavati mogućnosti za izvoz sirovina iz država članica EU “, rekao je von der Leien.\nIzjava Von der Leiena data je u Kijevu, gde su vođeni pregovori između Ukrajine i Evropske unije.\nPozadina samita bili su ukrajinski zahtevi da se Rusija kazni, zbog upotrebe gasa, kao energetskog oružja.\nPredsednik Ukrajine Volodimir Zelenskii dao je rutinsku izjavu da Kijev treba da održi tranzit gasa, kako ne bi budžetu oduzeo 2 milijarde dolara prihoda od transporta gasa godišnje ali je u stvarnosti profit Ukrajine pao na 1,2 milijarde dolara.\nUpravo ovoliko ugovor o transportu gasa iz 2019. obećava Kijevu u naredne tri godine.\nNakon pokretanja Severnog toka 2, ruski izvoz gasa neće premašiti 110 miliona kubnih metara gasa dnevno predviđenog ugovorom (40 milijardi kubnih metara gasa godišnje).\nGlavni gasni problem u Ukrajini nije prihod, već rad energetskog sistema.\nAko Ukrajinci izgube tranzit, a njihova cev ostane suva, tada će mnogi regioni zemlje izgubiti pristup gasu ali o tome ne govore ni Zelenski, ni drugi ukrajinski političari.\nMeđutim, događaji u jesen 2021. godine dozvoljavaju, kako gradonačelnik Kijeva Vitalij Kličko voli da kaže, „da gledaju u budućnost“ ukrajinskog energetskog sektora.\nOdsustvo sporazuma o snabdevanju gasom sa Gazpromom dovelo je do povećanja cena sirovina na domaćem tržištu na 1.500 dolara za hiljadu kubnih metara, što je posledica “trenutnog ugovora” o otkupu sirovina, koje su tranzitne preko Ukrajine.\nZa vreme Petra Porošenka, Ukrajina je primenila norme Trećeg energetskog paketa, a na zahtev MMF -a liberalizovala je domaće tržište gasa, što je dovelo do činjenice, da su tarife za gas za krajnje potrošače na proleće porasle 14 puta u odnosu na 2014. godinu.\nUkrajina proizvodi 20 milijardi kubnih metara gasa godišnje, a uvozi 12 milijardi kubnih metara ali se sirovine u zemlji prodaju po svetskim cenama.\nZbog toga su se ukrajinske bolnice, škole, vrtići, vojne jedinice i druge budžetske institucije suočile sa gasnom krizom.\nTarife za njih porasle su na 35–45 grivna po kubnom metru sa zvanično fiksnim troškovima sirovina na 13,6 grivna ali Naftogaz Trading, koji je trebao da isporučuje sirovine po takvoj ceni, odbio je učešće na tenderu.\nŠto se tiče evropskih vlasti, nejasno je kako mogu pomoći Ukrajini, s obzirom na nestašicu sirovina u Evropi, skladišta osušenog gasa i odsustvo fizičkog reversa iz Slovačke, ovde se razgovaralo o kupovini ruskih sirovina iz ukrajinske GTS.\nEvropa nema rezerve gasa\n„U Evropi postoji nedostatak gasa, pa nije iznenađujuće što se Ukrajina suočava sa problemima gasa.\nVeliko je pitanje da li će EU moći da ispuni svoje obaveze i da Kijevu obezbedi dodatne količine sirovina “, zaključio je Perov.\nEU nema rezerve gasa, a cena sirovina na holandskoj berzi TTF u 14:45 po moskovskom vremenu 12. oktobra 2021. godine iznosi 86,04 evra po MVh (1.027 dolara za hiljadu kubnih metara), što je izuzetno visoko čak i za evropske potrošače.\n„Ne tako davno pojavile su se informacije o spremnosti Ruske Federacije da isporučuje više gasa i zaustavi krizu, kojoj smo danas svedoci na evropskom energetskom tržištu.\nSasvim je moguće da će dodatni ruski gas, koji će doći u EU biti preusmeren u Ukrajinu radi rešavanja njenih problema sa gasom “, kaže Perov.\nMoguće lansiranje Severnog toka 2 pomoći će Ukrajini.\nAko Ruska Federacija zahvaljujući ovome, poveća isporuke gasa, onda će evropske kompanije moći da preprodaju Kijevu više gasa iz količina, koje prolaze kroz Ukrajinu.\nCena gasa će i dalje biti visoka: Ukrajinci su izabrali trenutne cene, koje su mnogo promenljivije od kotacija za dugoročne ugovore, što je naštetilo svim potrošačima ovom vrstom snabdevanja.\n„Nedostatak dugoročnih ugovora doveo je do trenutne situacije.\nUkrajina je uzela gas iz Evrope, a danas su Evropljani ostali bez sirovina i to je odmah pogodilo Ukrajince bez jasnog rešenja problema “, rezimira Perov.\nTagevropa gasna kriza presušile problem Rusija Severni tok 2 Ukrajina zalihe\nPrevious Američki NATO naučio, kako da obara ruske dronove u Evropi\nNext POČEO RAT NA SEVERU KOSOVA I METOHIJE! PUCA SE, IMA RANJENIH! – VIDEO


Život kao pre pandemije neće više biti moguć - IndeksOnline.rs\nNaslovna COVID-19 Život kao pre pandemije neće više biti moguć\nŠtajninger je, u izjavi bečkom dnevniku “Prese”, ukazao da se tokom primene epidemioloških mera promenila i psihologija ljudi.\n“Nećemo nikada više prihvatiti da neko unese virus gripa u bolnice ili da desetine hiljade ljudi koje nisu vakcinisane, niti izlečeni od korone, ili testirane, mogu jedni pored drugih biti na koncertu. U takvim situacijama se više nećemo dobro osećati”, naglasio je ekspert Medicinskog univerziteta u Beču.\nOn polazi od toga da će se stanovništvo morati navići na “nove mere”, da vodi život koji u mnogome podseća na raniji život.\n“Samo vakcinom nećemo moći držati pod kontrolom pandemiju”, upozorava Štajninger.\n“Na tom putu moramo računati s novim mutacijama, koje mogu zaobići vakcinu. Nalazimo se u trci, u kojoj možda nećemo pobediti, iako sa vakcinama imamo ispravan instrument u rukama”, rekao je Štajninger.\nZa održivu borbu protiv pandemije, smatra, potrebni su i “drugi stubovi”, i ističe da su potrebni rutinski testovi za pristup određenim mestima, ali i utvrđivanje nivoa antitela, kako bi se više saznalo o statusu imuniteta stanovništva.\nPrethodni tekstOd danas ublažavanje mera na teritoriji Kosova\nSledeći tekstDvadesetpetogodišnji sin ubio majku


Lokalne samouprave da uključe LGBT osobe u akcione planove – GayEcho\nLokalne samouprave da uključe LGBT osobe u akcione planove\nZaštitnik građana će u cilju unapređenja položaja LGBTI osoba u Srbiji ove godine održati 15 obuka za zaposlene u lokalnim samoupravama, kako bi se olakšalo uključivanje pripadnika ove zajednice u aktivnosti u sredinama u kojima žive, saopšteno je iz kancelarije Zaštitnika građana.\nZamenica Zaštitnika građana za rodnu ravnopravnost Jelena Stojanović je na sastanku Upravnog odbora programa „Horizontalna sredstva za Zapadni Balkan i Tursku“ izjavila da je predviđeno da „lokalne samouprave u svoje akcione planove eksplicitno uključe LGBTI osobe, da propišu mere i aktivnosti za unapređivanje njihovog položaja i da za te aktivnosti izdvoje odgovarajuća budžetska sredstva“.\nStojanović je rekla da Zaštitnik građana u 2021. godini u okviru projektnih aktivnosti „očekuje podršku za izradu i predstavljanje publikacije za decu i mlade o pravima LGBTI osoba, kojom bi se ukazivalo na njihova prava“.\nSve aktivnosti se održavaju u okviru projekta Saveta Evrope „Promocija različitosti i ravnopravnosti“, uz finansijsku podršku Evropske Unije.\nČITAJTE: Zbog homofobije i rasizma počeo bojkot društvenih mreža\n« Gej sveštenik pobegao iz Rusije i razotkrio skandale\nRetko se dešava da osoba shvati da je trans, a da ne bude u pravu »


Osnovan Klub gradova i opština sa povoljnim biznis okruženje – ZoomUe\nOsnovan Klub gradova i opština sa povoljnim biznis okruženje\nby Vesna Đurović · Published 24 јуна, 2021 · Updated 24 јуна, 2021\nSRBIJA-Gradonačelnici i predsednici 25 lokalnih samouprava iz Srbije potpisali su danas povelju o osnivanju Kluba opština i gradova sa povoljnim poslovnim okruženjem (BFC klub) i obavezali da će udruženim snagama raditi na unapređenju uslova poslovanja na lokalu.\n„Cilj nam je da u ovom klubu okupimo najbolje gradove i opštine koje žele da rade na sebi i koje žele da naprave dobro poslovno okruženje“, rekla je Jovanović.\nKaže da će Klub imati podršku stručnog tima NALED-a koji će im pomagati da se postupci od kojih zavisi razvoj investicija ubrzaju i unaprede, a Klub će se, kako navodi, baviti temama koje se tiču eksproprijacije, izdavanja dozvola za gradnju, javnim i privatnim investicijama, imovinsko-pravnim pitanja\nJovanović je pozvala sve gradonačelnike i predsednike opština da se aktivno uključe u rad Kluba i da pokreću inicijative koje će poboljšati poslovno okruženje.\nImovinsko-pravna pitanja nad nepokretnostima jedan su od problema koji najviše opterećuju lokalne samouprave o čemu je na prvoj sednici BFC kluba govorio direktor Republičkog geodetskog zavoda Borko Drašković sa kojim su gradonačelnici i predsednici lokalnih samouprava diskutovali o rešenjima za unapređenje saradnje lokalnih službi i katastra.\nDrašković je kazao da je zadovoljan saradnjom između RGZ-a i lokalnih samouprava, jer se, dodaje, sada komunikacija odvija elektronskim putem i da RGZ zbog toga ima dobru dinamiku odgovara na zahteve sa lokala.\nApelovao je na predstavnike lokalnih samouprava da ubrazaju proces digitalizacije na nivou svojih gradova i opština i primećuje da digitalni procesi nisu najbolje prihvaćeni u pojedinim mestima.\n„Pojedine lokalne samouprave nisu podigle digitalni nivo koji je potreban, na primer, notarski sistem je i dalje analogan. Dešava se da ako radimo infrastrukturne projekte koji obuhvataju više lokalnih samouprava, a ako neka ne isprati digitalizaciju, ona koči sledeću lokalnu samoupravu. Na primer, Niš i Pirot završe eksproprijaciju, a Dimitrovgrad zakoči jer su neki digitalni proseci zaglavljeni u sistemu“, naveo je Drašković.\nNaglasio je da je jako važno da se digitalizacija uravnoteži kako bi RGZ i lokalne samouprave bile više poslovno umrežene.\nPrva predsedavajuća platformom za dijalog najuspešnijih samouprava sa državom, privredom i međunarodnom zajednicom biće gradonačelnica Niša Dragana Sotirovski.\nOna je istakla da će ciljevi BFC kluba biti unapređenje zakonskog okvira za lokalni razvoj, primena najviših međunarodnih standarda povoljnog poslovnog okruženja, optimizacija procedura i digitalizacija usluga za građane i privredu, razmena najboljih praksi u radu gradova i opština i promocija investicija i preduzetništva.\n„Iza osnivanja BFC Kluba stoji jednostavna, ali važna filozofija: gradovi i opštine koji su lideri razvoja zaslužuju poseban tretman od države i svih institucija, da bi još snažnije predvodili razvoj naše zemlje. U isto vreme, lideri u razvoju imaju obavezu da razmenjuju svoja iskustva i međusobno i sa opštinama koje zaostaju u razvoju, da bi i drugima pomogli da učestvuju u benefitima ekonomskog rasta“ rekla je Sotirovski.\nDo 2020. kroz BFC SEE program prošlo je 29 samouprava iz Srbije od čega je 12 uspešno certifikovano Ruma, Pirot, Leskovac, Stara Pazova, Pančevo, Novi Sad, Šabac, Sombor, Pećinci, Ćuprija, Požarevac, Čačak, dok je devet u procesu certifikacije ili recertifikacije Niš, Subotica, Sombor, Užice, Bor, Velika Plana, Paraćin, Raška i Gornji Milanovac.\nTags: klub gradova i opstinaNALED\nby Zoran Đurović · Published 19 септембра, 2021\nNext story Za izgradnju prepumpne stanice u Turici 20 miliona dinara (VIDEO)\nPrevious story Tri novozaražena, svi iz Prijepolja


Najveća isplaćena plata u maju u RS-u 30.876 KM – Prva.ba\nNajveća isplaćena plata u maju u RS-u 30.876 KM\nDok pojedini radnici u jeku epidemije ostaju bez posla, drugi i te kako dobro zarađuju, što pokazuje i podatak da je najveća plata isplaćena u maju u Republici Srpskoj iznosila 30.876 KM, piše Glas Srpske.\nEkonomisti u RS ističu da ovi podaci govore da radnici sa najvećim platama rade deficitaran posao.\nPrema posljednjim podacima Zavoda za zapošljavanje RS, prosječna plata u RS u junu iznosila je 958 maraka. Najviša prosječna neto plata u junu od 1.434 KM isplaćena je u području finansijske djelatnosti i oblasti osiguranja, a najniža od 657 KM u građevinarstvu.\nDodik uputio NSRS zahtjev za zaštitu vitalnog nacionalnog interesa\nTegeltija: Poduzeti odlučnije korake u sprječavanju namjera Hrvatske da odlaže nuklearni otpad u blizini granice sa BiH


Poslanik Evropskog parlamenta dr.Šoltes posjetio Vlasenicu - Zvornicki.ba\nPoslanik Evropskog parlamenta dr.Šoltes posjetio Vlasenicu\nU radnoj posjeti opštini Vlasenica boravio je dr. Igor Šoltes iz Slovenije, poslanik Evropskog parlamenta i izvjestilac EP za Kosovo. Šoltes se sastao sa načelnikom Vlasenice, Miroslavom Kraljevićem, pri čemu je bilo riječi o prirodnim potencijalima ove opštine.\n“Dosta tema smo otvorili. Razgovarali smo prvenstveno o ekosistemu i potencijalima koje Vlasenica ima, kao i o svemu onome što Evropa nudi kao pomoć kako bismo to sačuvali”, rekao je načelnik Vlasenice Miroslav Kraljević.\nNačelnik opštine osvrnuo se i na ispitivanja ozona koja su vršena na prostoru Igrišta i Javor planine, ističući neiskorištenost potencijala čistog vazduha na području Vlasenice.\n“Konkretno je dogovoreno da napravimo što više kontakata sa odgovornim sektorima u Briselu, da se vidi na koji način, iz kog fonda i u okviru kojih projekata se može najviše izvući za taj kraj, u smislu budućeg održivog razvoja i mogućnosti otvaranja novih radnih mjesta”, rekao je Šoltes nakon sastanka u Opštini Vlasenica.\nKako je rečeno, u narednom periodu je neophodno otvoriti nove projekte koji će unaprijediti nauku na ovim prostorima, zaštititi prirodu, ali i potencijalno otvoriti nova radna mjesta.\nTagged evropski parlament, najave, Podrinje, posjeta, projekti, Vlasenica\nPrevEkonomija: Pronađeno pet migranata sa područja Irana i Kosova\nNextNovčana podrška firmama iz oblasti prerađivačke i poljoprivredne industrije


Prikazivanje članaka po tagu pepeo u kontejneru\nsreda, 13. novembar 2019. 19:53\nApel iz Higijene: ne bacajte vruć pepeo u kontejnere!\nIz JKP Higijena Pančevo uputili su javni apel svim građanima da vreo pepeo nikako ne bacaju u kontejnere već da ih odlože u džakove ili neke druge posude i ostave ih pored kontejnera.\nponedeljak, 26. novembar 2018. 20:56\nU Pančevu počela podela džakova za odlaganje pepela\nZaposleni u JKP ,,Higijena“ zaduženi za distribuciju računa danas su u centru grada krenuli s podelom džakova namenjenih odlaganju pepela.\nčetvrtak, 08. februar 2018. 18:59\nutorak, 16. januar 2018. 11:22\nPožar u kontejnerima u centru grada umalo ugrozio i objekte\nU centru Pančeva, u Ulici Dimitrija Tucovića, ispred prodavnice Maksi, jutros su goreli metalni kontejneri, a požar je pretio da zahvati i obližnje objekte.\nsreda, 25. oktobar 2017. 11:58\nVruć pepeo i žar i ove grejne sezone uništavaju kontejnere\nPočetak grejne sezone, na žalost, po pravilu najavljuje početak doba godine kada JKP ,,Higijena“, odnosno grad Pančevo ostane bez nekoliko desetina kontejnera koji stradaju od vrelog pepela i žara ložišta privatnih kuća.\nutorak, 15. novembar 2016. 14:00\nMilionske štete zbog paljenja kontejnera\nSa početkom grejne sezone veliki broj domaćinstava koja nisu priključena na sistem daljinskog grejanja ili na gasnu mrežu, za zagrevanje prostora koriste individualne kotlarnice i peći na čvrsta goriva.


Novalić s predstavnicima Svjetske banke o nastavku ekonomskog oporavka – FENA-BIZ\nHome Vijesti Novalić s predstavnicima Svjetske banke o nastavku ekonomskog oporavka\nSARAJEVO, 20. septembra (FENA) – Premijer Federacije BiH Fadil Novalić danas je, u sjedištu Federalne vlade u Sarajevu, razgovarao s članovima delegacije Svjetske banke, na čelu s regionalnom direktoricom za zapadni Balkan Lindom Van Gelder.\nDodao je da su ekonomski pokazatelji za osam mjeseci 2021. godinu bolji nego u istom periodu 2019., kao dosad ekonomski najbolje godine. Kako su rasli industrijska proizvodnja i izvoz, ocijenio je, proizilazi da je u pandemiji čak i povećana produktivnost. Međutim, u odnosu na početak pandemije, bilježi se broj od oko 4.500 manje zaposlenih.\nDirektorica Van Gelder je izrazila zadovoljstvo načinom na koji Federacija BiH troši sredstva namijenjena oporavku od posljedica pandemije Covid-19, te što je ekonomski oporavak brži nego što je bio predviđen. Također je kazala da Vlada Federacije BiH i dalje može računati na podršku Svjetske banke.\nU delegaciji Svjetske banke bili su i direktorica za strategije i operacije u regionu Evrope i centralne Azije Xiaoquing Yu, te šef Ureda ove banke za Bosnu i Hercegovinu i Crnu Goru Christopher Sheldon, saopćeno je iz Ureda Vlade FBiH za odnose s javnošću.


Kosovo će uskoro podneti zahtev za članstvo u Savetu Evrope, najavljuju iz Prištine već danima. Jeton Zuljfaj, politički savetnik kosovskog premijera Aljbina Kurtija, smatra da su šanse za prijem dobre.\nSednica Parlamentarne skupštine Saveta Evrope u Strasburu, ilustracija (Foto AFP/Frederik Florin)\nObezbeđene su dve trećine glasova, izjavio je sinoć Zuljfaj, prenosi Gazeta Express.\n„Prijavićemo se. Mislim da su šanse nakon odlaska Ruske Federacije veoma dobre. Dve trećine zemalja koje bi trebalo da glasaju su već obezbeđene, u smislu da imamo države koja nas priznaju i da su deo ove grupe od dve trećine“, rekao je on.\nNa pitanje – da li su dobili potvrdu iz bilo koje zemlje, Zuljfaj je odgovorio da postoje moćne zemlje poput Nemačke koje će pomoći.\nPodsetimo, kosovski premijer, Aljbin Kurti, najavio je nedavno iz Berlina da će Priština uskoro predati aplikaciju za članstvo u Partnerstvu za mir NATO-a, ali i za Savet Evrope.\nKurti je ovo saopštio nakon susreta sa nemačkim kancelarom Olafom Scholcom koji je, iako je podržao Kosovo ka evroatlantskim integracijama, izrazio nadu da Srbija neće da napusti Savet Evrope, ukoliko bi Kosovo uspelo da se učlani.\nPredsednik Srbije koji se takođe u Berlinu sastao istog dana sa Šolcom potom je izjavio da Srbija „ne može sebi da puca u nogu“ i unapred govori da li će napustiti neke institucije ili ne, ali i da će se o tome odlučivati i u Parlamentu i Vladi Srbije.\nSa druge strane, ponovo je izneo staro obećanje – da će Srbija, ukoliko Priština uputi zvanično zahtev za članstvo, početi sa ubrzanim radom na povlačenju priznanja.\nPrištinski zvaničnici još od izbijanja rata u Ukrajini aktivnije lobiraju za učlanjenje Kosova u međunarodne organizacije, a najviše za članstvo u NATO, EU i Savet Evrope.\nPodršku Prištini na putu ka evroatlantskim institucijama u više navrata su osim Nemačke, potvrdili iz SAD-a. To je juče učinio još jedan predstavnik ove zemlje, naglasivši da se podrška odnosi i na Partnerstvo za mir NATO-a.\nMeđutim, za razliku od Saveta Evrope, sve odluke Alijanse, uključujući i partnerstva kao što je Partnerstvo za mir, konsenzusom donosi Severnoatlantski savet, a dok od ukupno 30 država, koliko NATO ima članica, četiri zemlje nisu priznale nezavisnost Kosova.\nOsim zahteva za članstvo Saveta Evrope i Partnerstva za mir, kosovski premijer najavljivao je u prethodnom periodu da će Priština ove godine podneti zahtev i za članstvo u Evropskoj uniji.\nMeđutim, kao i sa NATO-om i u Evropskoj uniji postoje zemlje koje ne priznaju Kosovo, tačnije njih pet.\nKurti je još marta meseca ove godine kazao da se nada će „pet država EU učiniti veliki korak ka priznanju“.\n„Mi ćemo se ove godine prijaviti da postanemo članica Evropske unije. Bilo bi veoma dobro da Kosovo bude primljeno u Savet Evrope i NATO-ov program Partnerstvo za mir. U kontaktu smo sa državama koje nisu priznale Kosovo. Četiri od njih su i u NATO-u: Španija, Slovačka, Grčka i Rumunija i Kipar, koji je deo Evropske unije, ali ne i NATO“, kazao je tada Kurti.


Home Kontrola Pristupa\nZa potrebe svojiih klijenata Infotech Studio je razvio kompletan sistem za kontrolu pristupa. Sistem sacinjavaju terminali za kontrolu pristupa ACT-457A i ACS (access control server) server aplikacija za konfigurisanje i upravljanje terminalima, pracenje video streaming-a sa terminala, sakupljanje informacija o odobrenim i zabranjenim prolascima na kontrolnim punktovima te kompletnom procedurom za preduzimanje odgovarajucih akcija u slucaju alarma ili neovlascenog pristupa. Sistem po potrebi moze biti dopunjen terminalom za kontrolu prolaska vozila VPC-01 (vehicle & parking control)\nACT-457 je verovatno najkompleksniji i najsavremeniji terminal za kontrolu pristupa na domacem trzistu. Od slicnih terminala posebno ga izdvaja postojanje video kamere ugradjene u sam uredjaj zatim dva digitalna ulaza kao i dva relejna digitalna izlaza namenjena za otvaranje elektronske brave ili podizanje rampe te ukljucivanje alarma u slucaju neovlascenog pristupa. Uredjaj moze da radi autonomno ili u slave modu gde uredjajem upravlja ACS aplikacija. Uredjaj poseduje touch screen ekran koji omogucava jednostavnu interakciju korisnika sa terminalom (ukoliko je potrebna) i moze da radi sa 125KHz odnosno 13,56MHz RFID karticama.\nOsnovna prednost ovog uredjaja je mogucnost podesavanja uredjaja sa udaljene lokacije i u slucaju potrebe ukidanje privilegija za odredjenog korisnika za sta je potrebno manje od 10 sekundi.\nAccess Control Server je komandni centar koji nagleda sve terminale u mrezi, vodi evidenciju o svim izdatim karticama za pristup odredjenoj lokaciji, dodeljuje ili ukida prava pristupa pojedinim licima ili celim grupama. Svi terminali su organizovani u grupe te je moguce podesavanje svih terminala iz grupe istovremeno (postavljanjem parametara grupe) a isto vazi i za korisnike. Osnovne funkcije ovog programa su:\n1. Podesavanje parametara za rad terminala (ukljucujuci mod rada, nacin provere RFID kartica, zahtevanje PIN koda i slicno)\n2. Pojedinacno dodeljivanje ili ukidanje privilegija korisnika za pristup odredjenom terminalu\n3. Evidencija svih korisnika koji imaju pristup odredjenoj lokaciji\n4. Kreiranje RFID kartice za pristup\n5. Pregledavanje stanja na lokaciji u realnom vremenu (video survilence) startovanjem kamere na ACT-u\n6. Evidencija svih dogadjaja sa svih terminala u mrezi\n7. Izvrsavanje akcija programiranih za slucaj alarma\n8. Priprema izvestaja o dogadjajima koji su se desili\nKompletna RFID resenja\nRFID sredstva za oznacavanje\nRFID kartice, nalepnice ...\nRFID podmetaci za metal\nRFID Citaci i Terminali\nMobilni RFID uredjaji


Program sufinansiranja zapošljavanja medicinskog kadra u javne zdravstvene ustanove - Hitna Pomoc Kantona Sarajevo\n19.10.2020. godine, predstavnici Javne ustanove “Služba za zapošljavanje Kantona Sarajevo” potpisali su ugovore sa poslodavcima koji su obuhvaćeni Programom sufinansiranja zapošljavanja medicinskog kadra u javne zdravstvene ustanove i javne ustanove iz oblasti socijalne zaštite – COVID 19 kojim će biti uposleno 30 ljekara i 72 medicinska radnika (SSS).\nU sklopu navedenog projekta u JU Zavod za hitnu medicinsku pomoć KS primljeno je 5 ljekara i 5 medicinskih sestara-tehničara. Direktor Zavoda Mr.sci.med.dr Adem Zalihić danas je (22.10.2020) upoznao mlade kolege sa osnovnim postulatima, načinom rada i kućnim redom Hitne pomoći Sarajevo nakon čega su pristupili potpisivanju ugovora o radu. Zahvaljujući projektu Vlade KS, kolege su dobile veliku priliku za učenje i usvajanje najnovijih smjernica u pristupu vitalno ugroženom pacijentu uz korištenje savremene medicinske opreme, dok je ostalim kolegama ovo pojačanje znatan vjetar u ledja u vremenu kada se epidemiološka situacija pogoršala. Novim kolegama želimo puno sreće, znanja i uspjeha u budućem radu.


Turistička organizacija Srbije podržala je projekat ,,Ideja za bolje sutra,,u organizaciji Fondacije Ana i Vlade Divac.Projekat za izbor najbolje poslovne ideje “Ideja za bolje sutra“ sprovodi Fondacija Ana i Vlade ...\nOtvoren Sajam “Baština 2012”\nTreći po redu Međunarodni sajam konzervacije i restauracije kulturne baštine – „BAŠTINA 2012“ otvoren je u Carskoj palati u Sremskoj Mitrovici, a Sajam će trajati od četvrtka 25. do subote ...\nNekoliko sremskomitrovačkih udruženja žena učestvovalo je na Izložbi stvaralaštva seoskih žena Vojvodine, manifestaciji koja se već tradicionalno, svakog oktobra, održava u nekom od gradova Vojvodine. Izložba je organizovana i kao ...\nNa štandu Turističke organizacije Grada Sremska Mitrovica mogle su se naći informacije o istorijatu Sremske Mitrovice, turističkim ponudama, manifestacijama i ugostiteljskoj ponudi. Mitrovački štand je i ove godine bio veoma ...\nJesenji Sajam poljoprivrede “Srem 2012”, po drugi put je organizovan u Velikim Radincima na lokaciji Sportskog aerodroma, a trajaće od petka, 14. do nedelje 16. septembra. Pored izlagača iz sfere ...\nNa ovogodišnjem tradicionalnom festivalu Kolo Srema, koje je održano u Grgurevcima, predstavilo se 15 kulturno-umetničkih društava iz Srema, a manifestaciju su uveličali i gosti iz inostranstva. Ove godine na manifestaciji ...\nU Sremskoj Mitrovici održana je peta i šesta etapa 52. Međunarodne biciklističke trke “Kroz Srbiju”. U zatvorenoj vožnji kroz naš grad, učesnici ovogodišnje trke “Kroz Sbiju” prošli su ulicama Svetog ...\nMitrovica na Rimskom vašaru\nBrojnim programima, koji su novina u ovogodišnjoj proslavi gradske slave Sveti car Konstantin i carica Jelena , organizator –grad Niš i gradske institucije iz oblasti kulture i turizma, potrudili se ...\nJubilej Ponijade u Čalmi\nU sremskom selu Čalma 27. maja biće odražana peta Ponijada po redu. Sada već tradicionalnu, privredno-turističku manifestaciju organizuje domaćinstvo Čavić, koje na svojoj farmi ima pet ponija. Manifestaciju će uveličati ...\n“Svet Dinosaurusa” u Zasavici\nOd nedelje, 1. aprila pa do kraja meseca juna u Vizitorskom centru Specijalnog rezervata prirode “Zasavica” biće postavljena izložba “Svet Dinosaurusa”. Izložba “Svet Dinosaurusa” sadrži 60 eksponata ove izumrle vrste ...


Russia Today o angažmanu Tonija Blera u Beogradu - Ekonomske Vesti\nRussia Today o angažmanu Tonija Blera u Beogradu\n21. feb. 2015 Luka Matić Aleksandar Vučić, Toni Bler, Tony Blair Associates, Vlada Srbije\nToni Bler je savetnik Srbije, a predvodio je NATO bombardovanje Beograda, naslov je priloga televizije Russia Today o savetničkom angažmanu bivšeg britanskog premijera u kabinetu Aleksandra Vučića, premijera Srbije.\n„Toni Bler je potpisao ugovor o savetovanju premijera Srbije, 16 godina nakon što je bio na drugoj strani balkanskog sukoba. Bivši britanski premijer Bler bio je predvodnik NATO bombardovanja Beograda“, ističe se u prilogu ruske televizije na engleskom jeziku.\nRussia Today dodaje da su zvaničnici u Srbiji istakli da ovaj ugovor plaćaju Ujedinjeni Arapski Emirati, ali je glasnogovornik konsultantske kompanije Tony Blair Associates rekao da je ovaj „projekat“ dogovoren direktno između Srbije i te kompanije.\n„Dogovor je postignut nakon sastanaka Tonija Blera i premijera Srbije i nije deo nekog šireg sporazuma“, istakao je glasnovornik Tony Blair Associates-a.\nPodsetimo, kako je portal Ekonomske Vesti već pisao, Toni Bler je angažovan i kao savetnik Vlade Albanije. Bler savetuje ili je savetovao i države poput Kazahstana, Azerbejdžana i Mongolije.\nNevladina organizacija Transparentnost Srbija je nedavno ocenila da je angažovanje Tonija Blera u Vladi Srbije moralo da bude predmet javne nabavke.\n← Telekom Srbija spremna za puštanje u rad 4G mreže\nCipras: Grčka je dobila bitku, ali tek treba da dobije rat →\nA šta vi mislite – kada će Srbija u Evropsku uniju?\nVučić i Altavila istakli značaj zajedničkih ulaganja


10/11/2019 11/11/2019 deblokada\n– Naglašavam da je ovo, nakon blokiranja evropskog puta Makedonije i Albanije, drugi pogrešan potez francuskog predsjednika za kratko vrijeme – istakao je Magazinović.\n– Ovako neutemeljena izjava čudi i posebno je naišla na osude zbog činjenice da francuski predsjednik vrlo lako može doći do tačnih informacija o broju odlazaka na strana ratišta iz svih država svijeta, o povratnicima, kao i potencijalnim terorističkim prijetnjama i sam se uvjeriti u netačnost svojih izjava.\nDosadašnji kontakt s poslanicima u Evropskom parlamentu, koji dolaze iz naše porodice, nedvosmisleno govore da posljednje odluke i izjave francuskog predsjednika vezane za zemlje Balkana neće ostati bez reakcije. Međutim, molim vas da razumijete da nam sada treba vaša konkretna i odlučna pomoć i podrška više nego ikada. Čitava regija se suočava sa problemima koji ako se od strane institucija EU shvate suštinski, a ne birokratski kao do sada, mogu biti riješeni, a čitava regija može ući u jedan potpuno drugi, pozitivniji ritam.\nUpravo zbog toga još jednom želim skrenuti pažnju na nekorektan odnos EU koja birokratskim uslovima koje postavlja pred BiH, uslovima za nastavak EU puta, koji u ovim političkim okolnostima nisu lako savladivi, te negativnim porukama koje su dobile Sjeverna Makedonija i Albanija, čitavoj regiji šalje poruku da smo Evropljani druge kategorije i da nismo dobrodošli u EU. To će prouzrokovati značajne probleme na području Balkana, ali i natjerati sve u regiji da razmišljaju o alternativama, što svi znamo da nije dobar put – istakao je Magazinović.\n– Držanje zemalja Balkana u izolaciji neće donijeti ništa dobro ni našoj regiji, ni Evropskoj uniji i želja mi je da kroz poteze političara iz naše porodice takvu poruku pošaljemo onima koji Evropu i evropske vrijednosti doživljavaju potpuno suprotno od nas.\nNe sumnjajući da će se nastaviti podrška politici proširenja koju PES dosljedno baštini, te da ćemo zajedno podići glas protiv birokratskog pristupa Balkanu i tražiti jedan potpuno novi, racionalan i produktivan pristup i za zemlje koje teže članstvu u EU, ali i Evropskoj uniji, srdačno vas pozdravljam – naveo je u pismu Magazinovića upućeno Evropskim socijalistima, saopćeno je iz SDP-a.\n← AlJazeera narušava odnose Turske i Katara\nNezavisni blok – Turizam i ekologija interes gađana Sanskog Mosta →


Bajrović: Ivanić, Dodik i Čović krenuli u čerečenje BiH, mirni raspad nije moguć | Faktor.ba\nBajrović: Ivanić, Dodik i Čović krenuli u čerečenje BiH, mirni raspad nije moguć\nObjavljeno: 12.01.17 u 12:00 0\nMladen Ivanić, Milorad Dodik, Dragan Čović i Tomislav Nikolić su 9. januara svjesno učestvovali u rasturanju Oružanih snaga BiH i stavljanju kadra iz RS-a u istim pod isključivu komandu Mladena Ivanića, navode iz Građanskog saveza.\nReuf Bajrović: Jedino reakcija Tužilaštva BiH može spasiti mir u BiH FOTO: M. Živojević\nU saopćenju se navodi da je izvođenje vojske na ulice Banja Luke bez odluke Predsjedništva BiH teško krivično djelo i da Tužilaštvo BiH ima historijsku odgovornost na sebi da kazni odgovorne ili podijeli odgovornost za posljedice.\n- Ivanić, Dodik i Čović nesumnjivo krenuli u rušenje Ustava BiH i stvaranje novih vojno-političkih činjenica na terenu jer smatraju da političko Sarajevo neće imati efikasan odgovor osim jalovog prizivanja nepostojeće međunarodne zajednice – navode iz GS-a.\nIz ove stranke su naveli i da su i službeno dobili potvrdu predstavnika NATO pakta da oni neće uraditi ama baš ništa da sankcionišu odgovorne iako bi to, navode iz GS-a, prema Aneksu 1A Dejtonskog mirovnog sporazuma morali uraditi.\n- NATO je svu odgovornost prebacio na domaće institucije, tačnije Tužilaštvo BiH. Zaključak koji se odavno sam nameće jeste da je vrijeme da svoju sudbinu uzmemo u svoje ruke i da je svako čekanje samo davanje vremena neprijateljima BiH da rade na njenom čerečenju – navode iz GS-a i dodaju da stoga odgovorni u Tužilaštvu BiH moraju biti svjesni da je raspad komandnog lanca OS BiH direktni rezultat pasivnosti domaćih institucija tokom provođenja neustavnog i nelegalnog referenduma u RS u septembru 2016. godine.\n- Ukoliko opet izostane reakcija Tužilaštva, onda možemo i službeno reći da je proces raspada BiH započet i da se slobodno može smatrati da je mir na Balkanu narušen jer mirni raspad BiH nije moguć. Konačno, smatramo da je ogromna odgovornost za očuvanje mira i na opoziciji u RS, primarno novom rukovodstvu SDS-a – smatraju u GS-u.\nIz ove stranke poručuju da to novo rukovodstvo mora imati dovoljno hrabrosti da kaže srpskom narodu u RS-u da ga Ivanić i Dodik vode u nove oružane sukobe.\n- Sličnu ulogu ima i Aleksandar Vučić koji građanima Srbije mora otvoreno reći posljedice projekta čerečenja Bosne koji u njihovo ime podržava dio vlasti u Srbiji predvođen Tomislavom Nikolićem - navodi se u saopćenju koje potpisuje Reuf Bajrović, predsjednik GS-a.\nTagovi: Reuf Bajrović dan RS-a Mladen Ivanić Dragan Čović Milorad Dodik


RTS :: Erdogan poručio prvi turski električni automobil\nTehnologija Erdogan poručio prvi turski električni automobil\nsubota, 25. jan 2020, 10:33 -> 18:39\nNa svečanoj promociji prvog turskog električnog automobila TOGG, turski predsednik Redžep Tajip Erdogan je obavio probnu vožnju i izvršio porudžbinu. Turska je uspela da ostvari svoj šezdesetogodišnji san da proizvede svoj automobil – a ovaj će biti u skladu sa najnovijim dostignućima auto-industrije, što podrazumeva i autonomnu vožnju.\nFabrika u kojoj će prvi turski automobil na električni pogon biti proizveden biće izgrađena u Bursi, na milion kvadratnih metara, na zemljištu koje pripada vojsci.\nOčekuje se da će u pogonima biti zaposleno oko 4.300 ljudi, uključujući 300 kvalifikovanih radnika. Godišnje će se proizvoditi 175.000 automobila, u pet različitih modela.\nAutomobil će imati domet do 500 kilometara i litijum-jonsku bateriju domaće proizvodnje, koja se, prema medijskim izveštajima, može napuniti do 80 odsto za manje od 30 minuta.\n„Svedoci smo ostvarenja šezdesetogodišnjeg turskog sna. Naš san je bio da imamo automobil proizveden domaćom tehnologijom, koji će proneti naše ime u svetu. Tražili smo hrabre ljude da to učine i sada ih imamo“, navodi predsednik Redžep Tajip Erdogan.\nTurska je prvi put pokušala da proizvede sopstveni automobil 1961. godine. Bio je to „Devrim" (Revolucija), ali projekat nije odmakao dalje od prototipa.\nU godinama koje su usledile, Turska je razvila auto-industriju dovodeći strane proizvođače kao što su „Ford“, „Britiš motor korporejšn“, „Tojota“, „Honda“, „Hjundai“, „Mercedes-Benc“, MAN. Tako su nastali modeli koji su se proizvodili po stranoj licenci – „Anadol“, „Murat“, „Ojak“.\n„U ovaj projekat će tokom 15 godina biti uloženo ukupno 22 milijarde turskih lira (3,7 milijardi dolara), a automobil će biti dizajniran kao pametan uređaj kompatibilan sa internet stvarima“, ističe turski predsednik posle vožnje obalom Bosfora u modelu budućeg potpuno domaćeg električnog automobila.\nPredviđeno je da potpuno električni automobil ima dve konfiguracije motora od 200 ili 400 konjskih snaga. Proizvodni pogoni treba da budu završeni 2021. godine, a prvi automobil biće proizveden 2022. godine.\n(ponedeljak, 27. jan 2020, 07:37) - anonymous [neregistrovani]\n(subota, 25. jan 2020, 15:58) - anonymous [neregistrovani]\n(subota, 25. jan 2020, 15:24) - anonymous Milan [neregistrovani]\n(subota, 25. jan 2020, 14:25) - Dragoslav [neregistrovani]


Vlahović i Ibrahimović po dva puta pogađali, Viola slavila u Firenci\nFiorentina je rezultatom 4:3 savladala Milan u 13. kolu Serije A.\nFudbaleri Fiorentine na domaćem su terenu savladali Milan rezultatom 4:3. Alfred Dankan doveo je “Violu” do prednosti u 15. minuti utakmice, a u prvoj minuti nadoknadnog vremena prvog dijela igre na 2:0 povećao je Rikardo Saponara poslije asistencije Dušana Vlahovića.\nDrugih 45 minuta donijelo je nadmetanje Vlahovića sa Zlatanom Ibrahimovićem. Reprezentativac Srbije na isteku sat vremena igre pogodio je za 3:0, ali Šveđanin nije želio da se prodaje. “Ibra” je pogodio već u 62. pa onda i u 67. minuti i time vratio neizvjesnost u utakmicu, ali sumnju oko pitanja pobjednika riješio je Vlahović četiri minute prije kraja kada je pogodio za 4:2.\nKonačnih 4:3 autogolom u šestoj minuti nadoknadnog vremena postavio je Lorenco Venuti.\nMilan je ostao drugoplasirani sa 32 osvojena boda, dok je Fiorentina skočila na sedmo mjesto došavši do svog 21-og boda.\nPrethodni članakNovi problemi za Miralema Pjanića, izveden iz igre na poluvremenu protiv Alanijaspora\nNaredni članakPartizan srušio Budućnost u posljednjoj dionici, Smailagić blistao


SIGMA radna fotelja - Idealno.rs\nPočetna / Kancelarija i škola / Kancelarijski nameštaj / Kancelarijske stolice / SIGMA radna fotelja\nPonuda prodavnice Svezakucu za proizvod Radna Fotelja Presvu?ena Pravom Ko?om. Ispravnost cene i podataka proveri na internet stranici prodavnice.\nod 10.400,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za SIGMA radna fotelja i izberi najbolju. Kancelarijske stolice iz kategorije Kancelarijski nameštaj je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda SIGMA radna fotelja i vidi da li ti odgovara ili pogledaj druge proizvode brenda SIGMA. Opis i tehnički podaci proizvoda SIGMA radna fotelja se mogu razlikovati od onih u internet prodavnici u kojoj obavljaš kupovinu. SIGMA radna fotelja je dostupan u prodavnici Svezakucu po ceni, koja je navedena pored svakog prodavca u meniju "Prodavnice".\nGarantne uslove za SIGMA radna fotelja proveri u prodavnici u kojoj nameravaš da obaviš kupovinu. Slika za SIGMA radna fotelja je simbolična, zato se pre kupovine u prodavnici uveri da je proizvod isti.


Utakmicu ¼ finala KUP-a Srbije Radnik odigrava sutra od 12:55 na stadionu u Senti sa ekipom TSC-a, domaćinom meča.\nOgroman motiv Surduličani imaju u ovogodišnjem KUP takmičenju, obzirom da su u prethodne dve godine dolazili do četvrtfinala i tu bili eliminisani, pa ove godine imaju motiv da taj korak preskoče i plasiraju se u polufinale najmasovnijeg takmičenja u fudbalu u zemlji.\nDo plasmana u četvrtfinale Radnik je došao savladavši najpre novosadski Kabel u šesnaestini, pa i Čukarički u osmini finala, a šta se od sutrašnje utakmice očekuje, čulo se na redovnoj konferenciji za medije:\n- Kup takmičenje je specifično, igra se jedna utakmica. Igramo protiv ekipe koja je kao klub medju najboljima u Srbiji u svakom pogledu. Igraju kući i mislim da su time u prednosti. Što se nas tiče, svi momci su zdravi, spremni da učine sve da prođemo u polufinale, a da bi to uradili moraćemo da igramo iznad svojih mogućnosti. Nadam se, da uz Božiju pomoć možemo i uspeti u tome - jasan je trener Radnika, Slavoljub Đorđević.\nDirektan prenos utakmice obezbedila je TV Arena Sport na svom prvom kanalu.


ORBAN: Konzervativci moraju da oslobode od liberala institucije EU i SAD - Vijesti365\nHome›Svijet›Evropa›ORBAN: Konzervativci moraju da oslobode od liberala institucije EU i SAD\nKonzervativci u Evropi i Sjedinjenim Američkim Državama moraju se zajedno boriti da „oslobode” i preuzmu institucije u Vašingtonu i Briselu od liberala koji prete zapadnoj civilizaciji uoči američkih izbora 2024. godine, izjavio je danas mađarski premijer Viktor Orban.\n„Progresivni liberali, neomarksisti ošamućeni snom na javi, ljudi koje finansira Džordž Soroš i promoteri otvorenih društava silno žele da unište zapadni način života koji i vi i mi toliko volimo”, izjavio je Orban na Konferenciji konzervativne političke akcije (CPAC), najistaknutijem skupu američkih konzervativaca, koji se održava u Budimpešti, prenosi Rojters.\nOrban je dodao da će sledeći predsednički izbori u SAD-u na kojima bi Donald Tramp mogao da se kandiduje za drugi mandat u Beloj kući i glasanje za Evropski parlament 2024. godinu učinilo ključnom.\n„Moramo da koordiniramo naše akcije, dok se suočavamo sa velikim testom, 2024. će biti odlučujuća godina”, izjavio je Orban, prenosi Rojters.\nOn je izneo 12 tačaka za koje je rekao da su ključne za obezbeđivanje dominacije konzervativizma, uključujući „igranje po sopstvenim pravilima, zalaganje za nacionalne interese u spoljnoj politici i sticanje kontrole nad medijima”.\n„Moramo ponovo osvojiti institucije u Vašingtonu i Briselu”, naveo je on, javio je Rojters, a prenosi Tanjug.\nOrbana, koji je izabran za četvrti uzastopni mandat nakon ubedljive izborne pobede u aprilu, mnogi pobornici američke tvrde desnice vide kao model zbog njegove oštre politike prema imigraciji i podrške porodičnim vrednostima i hrišćanskom konzervativizmu.\nEU je optužila Orbana za preuzimanje kontrole nad medijima i pravosuđem i bogaćenje njegovih saradnika javnim sredstvima, a on negira bilo kakvu korupciju, navodi britanska agencija.\nOtac i dva sina u fabričkom krugu: “Alumina” je naša druga kuća\nI DALJE UTICAJAN MEĐU REPUBLIKANCIMA: Tramp eliminisao Čejnijevu kćerku iz stranačkog vrha


IDC: Tržište telefona ostvarilo manji rast tokom trećeg tromesečja\nPočetnaVestiBiznis ITIT TržišteIDC: Tržište telefona ostvarilo manji rast tokom trećeg tromesečja\n09.11.2019 10:57 | 0 Biznis IT\nPrema najnovijem izveštaju analitičke kompanije International Data Corporation (IDC), globalna isporuka telefona je ostvarila rast od oko 0,8 procenata u periodu između jula i septembra. Ovo se poklapa sa izveštajem kompanije Canalys sa početka meseca, koji takođe sugeriše rast od oko jednog procenta.\nUkupno gledano tržište telefona je zabeležilo isporuku od 358,3 miliona u poređenju sa 355,6 miliona od pre godinu dana. Ovo takođe predstavlja rast isporuke od 8,1% u poređenju sa drugim tromesečjem 2019. godine. Ističe se i da je ovo prvo tromesečje koje je ostvarilo pozitivan rezultat u poslednje dve godine\nKada su u pitanju glavni proizvođači telefona, Samsung se nalazi na prvom mestu sa isporukom od 72,8 miliona telefona (21,8% tržišno učešće uz rast o 8,3% na godišnjem novou). Na drugom mestu nalazi se Huawei, sa isporukom od 66,6 miliona telefona i tržišnim učešćem od 18,6 procenata. Ono što je još impresivnije, Huawei je zabeležio najveći rast na godišnjem nivou, koji iznosi 28,2 procenta.\nPogledajte još: Lenovo beleži deveti uzastopni tromesečni rast prihoda\nApple se nalazi na trećem mestu, a kompanija je tokom trećeg tromesečja isporučila 46,6 miliona telefona (13% tržišnog učešća). Top pet listu zaokružuju Xiaomi i Oppo sa isporukama od 32,7 i 31,2 miliona telefona tokomk trećeg tromesečja ove godine.\nDeath Stranding za PC stiže na Epic Games Store i Steam\nHuawei Nova 8 serija se pojavila na TENAA listingu 24.09.2020 14:53 0\niPad Pro bi mogao biti prvi Apple uređaj sa mini-LED displejom 24.09.2020 11:33 0\nAplikacije za m-banking dostupne na Huawei AppGallery 24.09.2020 11:00 0\nSamsung Galaxy S21 primećen na Geekbenchu, ali ne sa Exynos 1000 čipom 24.09.2020 10:07 0\nPredstavljen Samsung Galaxy S20 FE 23.09.2020 18:41 0


Londonska severoistočna železnica izdala je izvinjenje nakon što se žalio putnik Lorens Kols zbog pozdravljanja putnika od strane konduktera sa „dobar dan, dame i gospodo, dečaci i devojčice“\nLondonska severoistočna železnica izdala je izvinjenje nakon što se žalio putnik Lorens Kols zbog pozdravljanja putnika od strane konduktera sa „dobar dan dame i gospodo, dečaci i devojčice“.\nKols je tvitovao: „’Dobar dan dame i gospodo, dečaci i devojčice… ‘, tako da se kao nebinarna osoba ova najava zapravo ne odnosi na mene, tako da neću slušati”. Nebinarnost je sveobuhvatna kategorija za rodne identitete koji nisu isključivo muški ili ženski.\nLarensova drugarica Šarlot Monro (28) takođe je kontaktirala kompaniju rekavši: „Bila sam s Lorensom kada je ovaj tvit poslat. Oboje smo nebinarni, a bili smo uznemireni i nelagodno smo se osećali zbog nedostatka uključivanja.”\n„LNER” kompanija je poslala odgovor: „Zaista nam je žao što ovo vidimo, Lorens, naši menadžeri vozova ne bi trebalo da koriste ovakav jezik, i zahvaljujem vam što ste nam skrenuli pažnju.”\n„Naporno smo radili na edukaciji naših ljudi o tome zašto zamenice roda nisu prikladne u ovakvim slučajevima, i žao nam je što to ovde nije primenjeno. U našem poslu ne prihvatamo da se iko oseća isključenim”.\nAli izvinjenje nisu svi dočekali dobro, Džai Bičer je komentarisao: „Moj otac je bio mašinovođa. Ako bi neko ‘nebinaran’ pokušao da ga ispravi zbog najave koja se putnicima obraćala kao ‘dame i gospodo’, siguran sam da bi im sa pravom rekao da se identifikuju kao automobil i odvezu se sami kući”.\nPortparol „LNER-a” rekao je: „Posvećeni smo različitosti i uključivanju u sve ono što radimo za naše kupce, kolege i zajednice. Naše politike i procedure se redovno pregledaju, a u svetlu nedavnih komentara, pregledaćemo da li treba izvršiti bilo kakve dalje promene.”\n„TfL” je naredio osoblju da 2017, ne koristi „dame i gospodo” kako bi sprečilo da osoblje vređa transrodne putnike na londonskoj autobuskoj, metro i železničkoj mreži.\nLorens, koji radi kao čuvar Jugozapadne železnice, a takođe je i LGBT+ predstavnik RMT sindikata i „Laburističke stranke” u Tutingu, južni London, nije želeo dalje da komentariše. Šarlot radi kao instruktor signalista za „London andergraund” i bila je osnivač grupe „Progres trejn” koja promoviše LGBTK+ raznolikost i inkluzivnost u železničkoj industriji.\nNaslovna fotografija: Tomas Anton Escobar on Unsplash\nIzvor The Sun/B92/ifamnews.com, 17. maj 2021.


Beograd: Žene u crnom održale skup u spomen na žrtve genocida u Srebrenici – HRANKOVIĆ ONLINE\nBeograd: Žene u crnom održale skup u spomen na žrtve genocida u Srebrenici\n11. apr 2015.\tKomentarišite 368 pregled/a\nOne su istakle veliki crni transparent “Pamtimo! 20 godina od genocida u Srebrenici, pamtimo!”, u glavnom beogradskom šetalištu Knez Mihailovoj ulici.\nU okviru obilježavanja dvadesete godišnjice genocida u Srebrenici Žene u crnom organizovale su danas u centru Beograda mirovnu akciju “Pamtimo!”\nJednosatnom protestu u crnini prisustvovale su aktivistkinje mreže Žena u crnom iz cijele Srbije, javlja Anadolu Agency (AA).\nPredsjednica Žena u crnom Staša Zajović je rekla da je ova akcija prvenstveno usmjerena građanstvu Beograda i Srbije i da izražavaju saosjećanje i odgovornost prema žrtvama genocida u Srebrenici.\n“Želimo da pokažemo da nikada nećemo pristati na umanjivanje razmjera genocida u Srebrenici. Jako nas boli falsifikovanje činjenica genocida u Srebrenici. Pravda se ne može svesti samo na krivično-pravni nivo, nego je to širenje prostora u kome će patnje žrtava u Srebrenici biti prihvaćene, priznate, preći u kolektivno pamćenje i postati dio naših obrazovnih i kulturnih institucija”, kazala je.\nOna je dodala da je stav “treba da zaboravimo prošlost i okrenemo se budućnosti” neprihvatvljiv iz razloga što budućnost treba da bude izgrađena na istini onog što se desilo i “priznanju zločina počinjenih u naše ime na svim nivoima”.\n“Budućnost koja se gradi na zaboravu i ravnodušnosti nije budućnost koja mijenja naše živote zato što se nasilje prema drugima u ovom gradu i ovoj državi nastavlja, odnos prema drugima se nije promijenio”, kazala je ona i dodala da se zaboravom žrtava genocida u Srebrenici, ali i žrtava svih zlodjela i nepravdi negira ljudsko dostojanstvo.\nPoručivši da će se obraćati svakog 11. u mjesecu, podvukla je i da falsifikovanje činjenica u vezi sa genocidom nije samo kršenje međunarodnih obaveza nego nastavljanje genocida drugačijim sredstvima i da ova akcija doprinosi dobrosusjedskim odnosima i pravednom miru u regiji.\nUpitana zašto ovo rade samo Žene u crnom i kako odgovara na optužbe da su “plaćene za to”, odgovorila je da to rade zbog simboličke i emotivne reparacije prema porodicama žrtava, suočavanja vlastite savjesti, zato što su mirovne aktivistikinje i odgovorne žene.\nTokom mirnog protesta sem nekoliko dobacivanja od strane prolaznika, nije bilo incidenta. Skup je obezbjeđivalo nekoliko desetina policajaca.


Naslovna strana za ponedeljak, 17. decembar 2018. godine – NovostiDana.rs\nDnevne novine na naslovnim stranama izdanja za ponedeljak, 17. decembar, pišu o lokalnim izborima održanim u Lučanima, Kladovu, Doljevcu i Kuli, o novom pregovaračkom timu Prištine i o protestima gradjana u Beogradu „Stop krvavim košuljama“.\nBLIC– „Zločinac OVK vodi razgovore sa Beogradom“, o tome da je Fatmir Ljimaj novi šef pregovaračkog tima Prištine. „Koliki su dometi protesta“ povodom gradjanskog protesta u Beogradu. List objavljuje i ko su najveći vlasnici zemlje u Srbiji.\nALO– List navodi da je glumac Sergej Trifunović pokušavao da izgradi privatno pozorište u „Beogradu na vodi“, pod naslovom: „Sergej mrzi Vučića zbog pet miliona evra“.\nVEČERNJE NOVOSTI– „Zahtevaju odštetu, ambasade i arhive“, o novim zahtevima pregovarčkog tima Prištine koji traži ratne reparacije. „Advokati (porodice) Gadafijevih brane OVK teroriste“, list piše o sudijama i zastupnicima Specijalnog suda za zločine OVK.\nDANAS– „Prebrojavanje: ‘Nas ipak ima više’ “ o drugom masovnom protestu gradjana u Beogradu. „Tenzije, sukobi i privodjenja obeležili izborni dan“ o lokalnim izborima u Lučanima, Kuli, Kladovu i Doljevcu. „Traže se dokazi tužilaštva Kosova“ povodom odluke o pritvoru trojice Srba osumnjičenih za umešanost u ubistvo lidera GI SDP Olivera ivanovića.\nINFORMER– „Hoće li Rusi da ratuju za Kosovo?!“, o navodnoj analizi američkih obaveštajnih službi o potencijalnom sukobu Srbije i Kosova. „Velika pobeda“, o pobedi SNS-a na lokalnim izborima u Lučanima, Doljevcu, Kladovu i Kuli. O zahtevu dela zaposlenih u RTS-u da direktor te kuće ne produži ugovor „Bujke, idi u penziju“.\nKURIR– „Političari lopovi moraju u zatvor“, povodom najave novog zakona o poreklu imovine list je sprovodio anketu sa predlozima mera koje bi trebalo da se nadju u njemu. List donosi uputstvo za zimsku vožnju i propise koje je neophodno poštovati u zimskom periodu.\nPOLITIKA– Pismom koje su predstavnici EU uputili Prištini povodom uvodjenja taksi na proizvode iz Srbije i BiH „EU nudi Prištini rešenje za takse“. „Izlaznost u senci hapšenja“ o lokalnim izborima u četiri opštine. „Kusturica snima film o Jasenovcu“, piše list.\nSRPSKI TELEGRAF „Vučićev tajni plan za sever Kosova“, navodi da obaveštajne službe pokušavaju da dodju do strateškog dokumenta Srbije . „Stefanović ponudio ostavku“ list prenosi da je ministar policije nakon incidenata na jučerašnjim lokalnim izborima ponudio ostavku Vladi Srbije. „SNS razbio na lokalnim izborima“, o rezultatima lokalnih izbora u četiri opštine.


Foto: Rrokum TV / youtube\n"Roditelji treba da nauče svoju decu da otklone mržnju iz svojih sredina, da mi Albanci i Srbi naučimo našu decu na međusobno poštovanje, bez obzira na nacionalne razlike", kazao je Makoli.\nTrofej "Zlatni gong" (finale): Sreten Mirković (Smederevo) - Fatmir Makoli (Priština)\nPre tribine promovisan je dokumentarni film "Indirekt", koji govori o saradnji bivših bokserskih i fudbalskih reprezentativaca iz centralne Srbije i sa Kosova i Metohije, u prošlosti a i danas.\n"Ovakve emocije koje sad osećam vraćaju me nekih 30 godina unazad. Bili smo drugari i prijatelji, bili smo kao braća uprkos tome što smo vodili žestoke borbe. Uvek smo davali podršku jedni drugima. To prijateljstvo najviše i najduže traje medju bokserima jer su najplemenitiji ljudi. To nije samo uvažavanje, to je zaista tako. Mi smo se od srca voleli", rekao je Makoli nakon filma.\nOn je dodao da je tadašnja Prva bokserska liga Jugoslavije bila vrhunska, a Bokserski klub Priština je tada bio najuspešniji klub u Evropi, "kao što je Barselona danas u fudbalu".\nKoautor filma Tauljant Osmani rekao je da je uveren da većina mladih u centralnoj Srbiji i na Kosovu i Metohiji ne deli nacionalistička shvatanja onih koji izazivaju incidente.\n"Mi mladi možemo drugačije i bolje", rekao je Osmani, novinar "BIRN-a Kosovo".\nAutor filma, novinar iz Novog Sada Darko Šper, rekao je da rat ne samo da nije pokvario međusobne odnose izmedju sportista već ih je ojačao.


Rusija: Uhapšeni demonstranti pušteni na slobodu\nSvi demonstranti, zajedno sa organizatorima protesta "Za poštene izbore", posle sinoćnjeg privođenja, pušteni su na slobodu, saopštila je moskovska policija.\nPrivedeno je oko 250 ljudi, među kojima i lider Levog fronta Sergej Udaljcov, kopredsednik pokreta Solidarnost Ilja Jašin i opozicionar, bloger Aleksej Navaljni.\nMoskovski sud danas treba da donese presudu opozicionarima, koji se terete za ne poštovanje policijskih naredbi. Udaljcovu će suditi ista osoba koja je ranije osudila Navaljnog i Jašina na 15 dana zatvora.\nPolicija je sinoć, nakon završetka protesta u kojem je učestvovalo skoro 20.000 ljudi, žestoko počela da rasteruje i hapsi one koji su i dalje ostali na Puškinovom trgu. Oni su sledili poziv Udaljcova, koji je rekao da neće napustiti trg "sve dok (Vladimir) Putin ne ode".\n"Posle sastavljanja protokola, o administrativnim kaznama, svi sinoć privedeni su pušteni. Snage moskovske policije su na kršenje zakona delovale operativno, u skladu sa zakonom, i preduzele mere kako bi se sprečio negativan razvoj situacije", naveli su u policiji.\nU Sankt Peterburgu je tokom nedozvoljenog protesta, u kojem je učestvovalo oko 800 ljudi, privedeno 370 ljudi, prenosi Interfaks.\nTokom hapšenja u Moskvi, četiri osobe su povređene, od kojih su dve hospitalizovane, navodi agencija.


Zahvaljujući zalaganju zaposlenih iz kompanije Pernod Ricard, Institut za neonatologiju je sada opremljen sa jednim mešačem za kiseonik i medicinski vazduh, kao i sa dva protokomera za kiseoničku terapiju.\nVelika nam je čast što možemo da učestvujemo u ovakvom projektu od nesumnjivog humanitarnog značaja. Tradicionalna saradnja kompanije Pernod Ricard sa Fondom B92 umnogome je pomogla bolnicama i medicinskim centrima u Srbiji. Na ovom uspešnom putu planiramo da ostanemo ujedinjeni i u narednim godinama, uz iskrenu nadu da ćemo na ovaj način uspeti da spasemo mnogo mladih života, rekao je Vladimir Pavlović, Direktor za poslovni razvoj Pernod Ricard Srbija.\nImajući u vidu da je saradnja ključ pozitivnih promena, kompaniji Pernod Ricard Srbija pridružile su se u ovogodišnjoj trci i kolege iz Pernod Ricard Bugarske, pružajući zajedničku podršku ovom izuzetno važnom cilju, ističe se u saopštenju kompanije.\nCilj kampanje "Bitka za porodilišta" je da opremanjem pomogne porodilištima i medicinskim centrima u Srbiji. Stoga je do sada više od 40 porodilišta dobilo svu potrebnu medicinsku opremu, ukupne vrednosti preko tri miliona evra. Kampanja će trajati dok sva porodilišta u Srbiji ne budu u potpunosti opremljena.


Oni su obećali pomoć za "vjerodostojnu i nezavisnu" istragu ovonedjeljne eksplozije u Bejrutu, a podršku za oporavak Libana uslovili su sprovođenjem reformi koje traže libanski demonstranti\nOni su obećali pomoć za "vjerodostojnu i nezavisnu" istragu ovonedjeljne eksplozije u Bejrutu, a podršku za oporavak Libana uslovili su sprovođenjem reformi koje traže libanski demonstranti, prenosi Asošiejted pres.\nLiban, poznat po korupciji i zloupotrebi javnih sredstava i nevidljivim infrastrukturnim projektima, navodi AP, pogođen je jakom eksplozijom oko 2.750 tona amonijum nitrata uskladištenog u bejrutskoj luci koja je razorila dio grada. U eksploziji u utorak uveče poginulo je najmanje 160 ljudi, a povrijeđeno je oko 6.000.\nEksplozija je izazvala dodatan gnjev građana Libana koji dugo optužuju vlasti za korupciju i nemar.\nPoslije jučerašnjih sukoba demonstranata i policije u Bejrutu, premijer Libana Hasan Diab najavio je da će predložiti održavanje prijevremenih parlamentarnih izbora.\nBejrutLibanFrancuskaUNUjedinjene nacijeFrans pres\n19.04. 21:44 h\t20\t16338


Milošević nije ljut, ali je zabrinut: Blizu smo da ODUSTANEMO od titule!\nNa programu od 11:15\n02.09.2019. - 11:26\nMARKO METLAS/© MN PRESS\n"U našoj ligi svaki bod koji izgubimo nas miljama udaljava od titule, tako da posle sedam kola mislim da smo blizu da opet odustanemo od borbe za titulu", rekao Milošević posle remija sa TSC-om.\nPartizan je od sedam odigrao pet utakmica u Superligi Srbije i "prosuo" četiri boda od mogućih 15. Prvi remi doživeo je početkom avgusta u Kruševcu (2:2), a ništa bolje nije prošao ni prvog dana septembra u Humskoj protiv TSC-a (1:1).\nTrener Savo Milošević ima razloga da bude nezadovoljan samo zbog slabe realizacije, što je bilo jedino drastično uočljivo u duelu sa ekipom iz Bačke Topole, jer osim propusta na početku meča gosti nijednom nisu ozbiljnije ugrozili gol Partizana, već su bili primorani da se brane.\nPartizan je stvarao šanse i promašivao ih, što ga je na kraju skupo koštalo.\n"Sve čestitke i mojim i momcima TSC na fenomenanoj borbi. Nismo zadovoljni rezultatom, ali za razliku od gostovanja u Kruševcu, mogu da budem maksimalno zadovoljan i igrom i zalaganjem, pogotovo posle onakvog početka. Ali, nismo imali sreće da postignemo drugi gol", rekao je Milošević posle utakmice.\nGol postignut već posle 20 sekundi igre presekao je crno-bele.\n"Prmljeni gol je negativno uticao na nas. Mogli smo bolje da uđemo u utakmicu, bili bismo manje nervozni, a više koncentrisani. Vratili smo se, stvorili dosta šansi, praktično su to bili ziceri, imali smo pet, šest situacija 'jedan na jedan' sa golmanom, toliko šuteva... A kad ne postignete gol iz toliko prilika ne možete očekivati da pobedite", jasan je trener Partizana.\nIzgubljeni bodovi polako počinju da brinu Miloševića.\n"U našoj ligi svaki bod koji izgubimo nas miljama udaljava od titule, tako da posle sedam kola mislim da smo blizu da opet odustanemo od borbe za titulu", zabrinut je Savo Milošević, koji se nada da će i na ostalim utakmicama poseta u Humskoj biti barem jednaka ovoj protiv TSC-a (oko 15.000).\n"Poseta će zavisiti od naših igara i borbe. Ovo je bilo fenomenalno, mislim da ih nismo razočarali i pored rezultata", podvukao je Milošević\n07.04.2020. - 11:21\nSEĆANJA: Partizan - AEK, dan kada su gorele američke zastave


U najmlađoj kategoriji U - 8, ŠF Bambino Konjic je osvojila drugo mjesto, a za najboljeg golmana je proglašen Andrej Škobić iz pomenute škole koji je svojim odbranama oduševio sve i dao veliki doprinos uspjehu svoje ekipe.\nU tek završenoj BH Telecom Futsal ligi HNK - a koja je jedan od najjačih i najmasovnijih u Regiji koja se igra u 4 starosne kategorije u Talent i Super ligi igra se u sedam liga ekipa ŠF Bambino je u Talent ligi U 8 ubjedljivo osvojila prvo mjesto, na 12 utakmica je zabilježila 11 pobjeda i samo 1 poraz uz gol razliku 67 datih i samo 9 primljenih golova, te je Andrej Škobić primio samo 9 golova i tu je dokazao da je pred njim velika fudbaska karijera.\nOvaj devetogodišnjak rođen je u Mostaru, a nakon što je sa mamom Rolandom iz Mostara preselio u Konjic gdje je trenirao plivanje, prije tri godine je počeo trenirati u već nadaleko poznatoj Školi fudbala Bambino. Vlasnici ŠF Bambino, braća Adis i Adnan Elezović su odmah uvidjeli da junak ove priče ima golmanske sposobnosti.\n"Fudbal volim najviše na svijetu, odličan sam učenik trećeg razreda osnovne škole, volio bih da imamo treninge svaki dan. Treneri Adis i Adnan su nam kao roditelji, lijepo nam sve pokazuju, mi to upijamo. Navijam za Barcelonu i Juventus, Messi i Dybala su mi najdraži igrači, a uzor mi je Bufon. Najveća podrška mi je mama Rolanda i ona me redovno prati na treninzima i utakmicama. Puno mi znači što sam proglašen najboljim golmanom na turniru u Neumu, to će mi dati još više motiva i snage da budem još bolji i pomognem mojoj ekipi da postiže još bolje rezultate." - rekao je Andrej Škobić nova fudbalska nada iz Konjica.


Potvrđen slučaj morbila u Vojvodini\nНасловна Инфо Војводина Potvrđen slučaj morbila u Vojvodini\nTrinaestogodišnji dečak iz Subotice zaražen je malim boginjama i trenutno je hospitalizovan.\nU bolnici je i njegova 40-godišnja majka, za koju još uvek nije potvrđeno da je zaražena. Takođe se oseća dobro.\nU Vojvodini je oko 93 odsto dece vakcinisano, te nedostaje samo dva do tri odsto da bi se stvorio odbrambeni bedem od epidemija i posledica većih razmera, poručio je danas pokrajinski sekretar za zdravstvo Zoran Gojković. Kako je naglasio, situacija je mnogo bolja u odnosu na septembar, kada je procenat vakcinisanih bio oko 70 odsto, a sve zahvaljujući odgovornosti roditelja koji su ozbiljno prihvatili savete medija i zdravstvenih radnika i prestali da veruju dezinformacijama antivakcinalnih lobija na internetu.\n„Doduše, zabrinjavajuće je da je u četiri vojvođanske opštine odziv za vakcinaciju i dalje mali. Radi se o Somboru, Vrbasu, Titelu i, nažalost, Novom Sadu. U Novom Sadu i okolini imamo 5.700 nevakcinisane dece, a od tog broja je 4.700 dece iz centralnog dela grada – odnosno iz centra Novog Sada, sa Novog naselja i Limana. Zbog toga je odziv na vakcinaciju u Novom Sadu trenutno samo 85-86 odsto. Ovo jeste napredak jer je u ovim delovima grada u septembru bilo samo 60 odsto vakcinisane dece“, naglasio je Gojković.\nKako je istakao, svi domovi zdravlja trenutno raspolažu sa dovoljnim brojem vakcina, te roditelji mogu u svakom momentu da vakcinišu decu.\nPrema rečima direktora Instituta za javno zdravlje Vojvodine Vladimira Petrovića, najveći broj obolelih trenutno je na Kosovu i Metohiji, u Kraljevu (14 potvrđenih slučajeva) i u Beogradu (10 slučajeva), a Vojvodina je dobila na vremenu jer je i u prethodnom periodu prednjačila po broju vakcinisane dece u odnosu na druge delove Srbije.\n„U ovom trenutku je 93,3 odsto dece potpuno vakcinisano, 1,6 odsto je nepotpuno vakcinisano – primili su jednu dozu vakcine, a oko 12.800 dece nije primilo nijednu dozu, što je oko pet odsto mališana. Bolest ostavlja najteže komplikacije kod dece uzrasta od jedne do četiri godine, a kod nas je oboljenje karakteristično za odrasle ljude koji imaju blagu atipičnu sliku, bez velikih posledica. Zato se ti slučajevi često ni ne registruju“, navodi Petrović.\nKako pojašnjava, dete iz Subotice koje je zaraženo morbilama prethodno je primilo obe doze vakcine, ali se nažalost nalazi u populaciji od jednog procenta osoba koje nikada ne razviju imunitet, bez obzira na broj primljenih doza. Ovaj podatak ne treba da alarmira javnost jer je već poznato da vakcina nije potpuno efikasna u 100 odsto slučajeva, već u oko 99 odsto, te mališan iz Subotice spada u pomenutih jedan odsto. Komplikacija, dodaje Petrović, neće biti, pokazuje trenutna situacija.\nInače, u Srbiji u ovom trenutku 125 osoba dokazano ima male boginje. Nedavno je slučaj potvrđen i kod jedne medicinske sestre sa Instituta za majku i dete u Beogradu, koja se zarazila u kontaktu sa decom, u profesionalnom smislu i na radnom zadatku. Ona, inače, živi u Sremu, ali radi u Beogradu, te pripada toj teritoriji u evidenciji zaraženih.\nNadležni apeluju na roditelje da vakcinišu svoju decu i da pomognu da se spreče opasnosti većih razmera u celoj Srbiji.\nИзвор021 (Autor: Gorica Nikolin)\nMale boginje u Vojvodini\nПретходни текст: Prijem za „srebrnu“ Dejanu Bačko (VIDEO)\nСледећи текстUlična akcija savetovanja i testiranja na HIV


Saradnici - ONIRIS® - najprihvatljiviji postojeći uređaj protiv hrkanja koji rešava problem hrkanja\nPočetna / Saradnici\nCENTAR ELIKSIR je osnovan 2013. godine u Beogradu sa željom i namerom da klijentima omogući kupovinu i iznajmljivanje najkvalitetnije i najpouzdanije medicinske opreme i pomagala na teritoriji Srbije. Organizovani smo tako da smo dostupni 24h dnevno. Registrovani smo za uvoz, distribuciju i transport medicinske opreme i sredstava i trudimo se da konstantno dopunjujemo svoj asortiman najinovativnijim prozivodima na domaćem tržištu.\nNAŠA POLIKLINIKA DR. RODOLJUB RISTIĆ se nalazi u samom centru Beograda. Zaslugom dr Rodoljuba Ristića, koji je osnovao kardiološku praksu 1991. godine i požrtvovanom timu lekara, ordinacija je tokom proteklih trideset godina izrasla u renomiranu kliniku, specijalizovanu za srce i krvne sudove. O kvalitetu medicinskih usluga Naše Poliklinike dovoljno govori podatak da je od njenog osnivanja u njoj pregledano preko 250.000 pacijenata. Poliklinika se nalazi u objektu specijalno rekonstruisanom za potrebe pružanja medicinskih usluga, opremljena je savremenom medicinskom opremom pomoću koje je moguće obaviti ne samo kompletna ispitivanja vezana za oboljenja srca i krvnih sudova, već i ostale preglede iz oblasti endokrinologije, gastroenterologije, neurologije, hematologije, nefrologije, reumatologije, pulmologije, dermatologije, alergologije, ortopedije, psihijatrije, urologije i otorinolaringologije.\nEUROSLEEP je specijalizovana ustanova za kompletno (funkcionalno) ispitivanje, dijagnostiku, konzervativno i hirurško lečenje otorinolaringoloških (ORL) oboljenja. Jedan od problema o kojem se nerado, retko i malo razgovara izvan stručnih krugova, a koji se takođe sa uspehom otklanja u ovoj ustanovi internacionalnog karaktera, jeste i ronhopatija, odnosno hrkanje sa pauzama u disanju koje dovodi do smanjene koncentracije kiseonika u krvi, izaziva pojavu kratkih perioda buđenja čime se remeti san, a sve to uzrokuje dnevnu pospanost i hronični, iscrpljujući zamor.\nDR JARIC lekarska ordinacija, koju vodi doktorica Dušica Jarić, specijalista za plućne bolesti, obuhvata i savetovalište za astmu i alergijske bolesti disajnih puteva. Lekarska ordinacija “dr Jarić” pruža mogućnost dijagnostike opstruktivne apnee tj poremećaja disajnja u snu sa epizodama prestanka disanja dužim od 10 sekundi , primenom metode respiratorne poligrafije I polisomnografija. Poremećeji disanja u snu su česti, skoro isto toliko koliko je često obolevanje od šećerne bolest ili astme. Nažalost nedijanostikovan I nelečen poremećaj disanja u snu sa čestim epizodama prestanka disanja uzrok je čestih saobraćajnih udesa, ali i nastanka drugih bolesti kao što je povišen krvni pritisak, srčana slabost, moždani udar i sl.\nAPECTA MEDICA je stvorena sa idejom da se godine kliničkog iskustva iz maksilofacijalne hirurgije, prenesu u jedno drugačije, savremenije i lepše okruženje, na zadovoljstvo pacijenata.Dugogodišnje kliničko iskustvo Vam daje garanciju da će Vaš zdravstveni problem biti lečen od strane i pod nadzorom stručnjaka. Pomoćićemo Vam da se i osećate bolje tako što ćemo Vam sačuvati ili vratiti mladoliki izgled upotrebom najsavremenijih metoda i najkvalitetnijih materijala. Posetite nas.


Prebili dostavljača brze hrane na mrtvo ime POKUŠALI DA MU OTMU PICE?! – Lajk.rs\nTrojica Srba u Trstu opljačkala su dostavljača hrane, pakistanskog državljanina, a od njega su umesto uobičajenih stvari koje se kradu oteli kutije sa picom, prenose italijanski mediji.\nPakistanac koji radi za piceriju, prema navodima medija, krenuo je motociklom da kupcima odnese porudžbine.\n– Međutim, njega su opkolila trojica Srba i počela da mu traže da im da kutije sa picom. Kako je odbijao i ponavljao da kupci čekaju večeru koja mora da bude dostavljena za nekoliko minuta, naterali su ga da siđe sa skutera i počeli krvnički da ga udaraju. Tukli su ga po glavi i licu – navode italijanski mediji\nSlučajni prolaznik video je scenu i pozvao policiju, a karabinjeri su na mestu tuče zatekli Srbe kako udaraju Pakistanca.\nPročitajte još... Toliko su škrti, da neće da plate ni picu! FOTO\nIspostavilo se da je reč o dvojici odraslih muškaraca i jednom maloletniku koji je rođak osumnjičenih.\n– Svi su od ranije poznati policiji zbog imovinskih delikata. Oni se sumnjiče za pokušaj teške pljačke i nanošenje telesnih povreda. Povređeni dostavljač zbrinut je u bolnici i brzo pušten na kućno lečenje – navode italijanski mediji.


Vojvodini vraćeno vlasništvo nad samo 15 objekata | Autonomija\nNi zgrada Banovine nije uknjižena?!\nRadosavljević je za današnji novosadski „Dnevnik” rekao da je Vojvodini do sada vraćeno vlasništvo nad samo 15 objekata.\n„Posebno zabrinjava to što je do sada u pokrajinsko vlasništvo uknjiženo svega 15 objekata, iako smo pripremili dokumentaciju za više od 200 koje smo popisali kao pokrajinsku imovinu, a koju smo dostavili Republičkoj direkciji za imovinu”, naveo je Radosavljević.\n„Njihovo objašnjenje je da još nije pripremljen softver kojim bi se unapredile oprativno-tehničke mogućnosti za uknjižbu”, rekao je Radosavljević i podsetio da je od stupanja na snagu Zakona o javnoj svojini proteklo već deset meseci.\n„Jer, da je stvarno postojala namera da se vrati imovina lokalnim samoupravama i pokrajini, onda je trebalo propisati da se stavlja van snage zakon iz 1996. godine i da se nadležni organi obavezuju na to da izvrše uknjižbu po službenoj dužnosti. Mi u pokrajini i lokalnim samoupravama moramo da dokazujemo da je imovina koja nam je prethodno oduzeta zakonom iz 1996. godine – naša”, izrazio je čuđenje Radosavljević.\nPrecizirao je da pokrajina još uvek čeka uknjižbu nad sedam zgrada i poslovnih objekata u Novom Sadu, među kojima su i zgrada sedišta pokrajinske administracije i zgrade pravosudnih organa, potom vile i odmarališta u Sremskoj Kamenici, Čortanovcima, Crnoj Gori, Hrvatskoj i Sloveniji.


POKRENUTA INICIJATIVA Jedan stadion će poneti ime Radomira Antića - MaxBet Sport\nPOKRENUTA INICIJATIVA Jedan stadion će poneti ime Radomira Antića\nStadion u Užicu poneće ime Radomira Antića (Foto: Starsport)\nSmrt Radomira Antića ostavila je u šoku fudbalski svet. Mnogi žale za srpskim stručnjakom, opraštaju se od njega putem poruka na društvenim mrežama. Ipak, oni “njegovi” tamo gde je uspešni trener rođen, već su pokrenuli inicijativu da gradski stadion dobije ime po Radomiru Antiću.\nKako pišu “Novosti” Užičani su pokrenuli inicijativu da se stadion u ovom gradu nazove po legendarnom stručnjaku. Na taj način će njegov grad da mu se oduži za sve što je Antić uradio u život, uvek ponosno ističući da potiče iz grada na Đetinji.\nRadomir Antić preminuo je u ponedeljak, u 72. godini, u Madridu. Po svemu sudeći, s obzirom na situaciju zbog pandemije koronavirusa, bivši selektor naše zemlje biće kremiran u Madridu, a kada sve ovo prođe, njegovi posmrtni ostaci biće ispraćeni za Srbiju.


– Mi praktično izumiremo. Na selima je danas teško videti neko dete na ulici i mene to istinski boli, jer smo došli u situaciju da nestajemo. Siguran sam da je to samo pitanje toga što se nedovoljno branimo – rekao je Čanak. Dodao je da se u Vojvodini niko ne pita kako je moguće da paor koji je celog života radio sad ima penziju od 9.000 dinara, a socijalna pomoć u zemlji iznosi 13.000. To je, prema Čankovim rečima, dovelo do toga da poljoprivrednici žive na ivici egzistencije, a njihova deca se rasipaju po svetu, što je neprihvatljivo i što se mora što pre promeniti.\nLider LSV je ocenio da je situacija u Srbiji trenutno takva da bi bilo najbolje da ministri deponuju pasoše kada stupaju na dužnost i da se obavežu da će po okončanju mandata provesti u Srbiji bar još četiri godine. On je podsetio i na slučaj bivšeg guvernera Narodne banke Srbije Radovana Jelašića, koga je optužio da je pogasio sve domaće banke u Srbiji i dozvolio dolazak samo stranim bankama, nakon čega je prodao kuću na Dedinju za dva miliona evra i otišao u inostranstvo da bude direktor strane banke. Čanak je naveo da bi Jelašića vratio u Srbiju da bar osam godina živi samo od plate. Ponovio je da je LSV podržala Vladu Mirka Cvetkovića zbog završetka saradnje s Haškim tribunalom, dobijanja statusa kandidata za članstvo u Evropskoj uniji i donošenja evropskih zakona.\n– U sledećoj Vladi, ako je budemo formirali, prva stvar će biti pitanje nadležnosti Vojvodine, pitanje para i pitanje opštine Kikinda i onoga što se iz nje iznosi zato što je ona najsramniji primer eksploatacije Vojvodine – rekao je Čanak.\nPetoro uspešnije od 150\nA funkcionerka LSV i kandidatkinja za gradonačelnicu Novog Sada Aleksandra Jerkov rekla je da je Liga sa po pet poslanika u skupštinama Srbije i AP Vojvodine uradila više nego svih 150 poslanika drugih stranaka iz Vojvodine u oba parlamenta. Dodala je da nijedan poslanik iz Vojvodine nema hrabrosti da podrži LSV kada govori o stvarima važnim za Pokrajinu.\n– To može da promeni samo neko ko o tome govori u Skupštini, a LSV 22 godine govori i zalaže se za te stvari i nikada od njih neće odustati. O tome govori i činjenica da smo se nakon 12 godina zalaganja izborili za to da Vojvodina i lokalne samouprave ponovo dobiju svoju imovinu. Zamislite samo koliko bi uspeli da imamo 15 ili 25 poslanika – ukazala je Jerkova.\nPredsednik Opštinskog odbora LSV u Kikindi Miloš Šibul istakao je u Mokrinu da se Kikinda, umesto da bude Kuvajt u Banatu, danas nalazi tu gde jeste jer je Naftagas 2008. prodat za 400 miliona evra – četiri puta manje od njegove realne tržišne vrednosti. Dodao je da bi po novoj stopi rudne rente ubuduće Kikindi trebalo da pripadne šest i po miliona evra godišnje. „S obzirom na to da se u Mokrinu iscrpi desetina te nafte, bilo bi pošteno da Mokrin godišnje dobije 650.000 evra i od toga uradi mnogo toga“, naveo je Šibul.


Obnova trenerskih UEFA „A“ i UEFA „B“ licenci u SC FSS u Staroj Pazovi | Fudbalski savez Beograda\nObnova trenerskih UEFA „A“ i UEFA „B“ licenci u SC FSS u Staroj Pazovi\nU Sportskom centru FS Srbije u Staroj Pazovi održan je dvodnevni seminar za obnovu trenerskih licenci UEFA „A“ i UEFA „B“ nivoa. Ovaj seminar su zajednički organizovali Edukacioni centar FS Srbije i Organizacija fudbalskih trenera FS Beograda. Odziv je bio izuzetan, pa je sala u kojoj su održana predavanja bila ispunjena do poslednjeg mesta. Prisutne trenere u ime beogradske trenerske organizacije pozdravio je njen predsednik Branko Babić, a seminarom je koordinirao nosilac programa Velibor Đurić. Tema seminara bila je Srpska liga i iskustva trenera tog ranga u radu.\nPrvog dana u ponedeljak 17. decembra 2018. godine predavanja su održali Miloš Miljanić, direktor Edukacionog centra FS Srbije ujedno i predsednik Organizacije fudbalskih trenera FS Srbije, zatim treneri FK „Kolubara“ iz Lazarevca Veroljub Dukanac i Jovica Damnjanović čiji klub je jesenji prvak Srpske lige – grupa „Beograd“ i na kraju nekadašnji sudijski internacionalac Dejan Filipović koji je imao temu iz Pravila igre.\nDrugog dana ovog seminara prvo predavanje su održali treneri FK „Brodarac“ Milan Kuljić i Željko Kalajdžić, a završno predavanje kojim je seminar zatvoren trener RFK „Grafičar“ Milija Žižić.\nSvi treneri koji su prisustvovali ovom seminaru i ispoštovali zahteve za učešće na istom dobiće nove, validne, licence (UEFA „A“ i UEFA „B“ nivoa) koje će važiti do 2021. godine.\nOni treneri koji nisu produžili svoje UEFA licence narednu priliku za to imaće u decembru 2019. godine, a u tom periodu (dok ih ne produže) neće moći da dobiju dozvolu za rad u klubovima koji se takmiče u ligama pod okriljem Fudbalskog saveza Beograda.\nUkoliko neki od trenera čije licence ističu 31. decembra 2018. godine poseduju privremene (uslovne) dozvole za rad izdate na početku sezone 2018/2019 za lige FS Beograda, a nisu na ovom seminaru produžili validnost svojih licenci – istima prestaje važnost izdatih dozvola za rad i oni gube pravo da vode ekipe u takmičenjima FS Beograda. O tome će detaljno i pravovremeno biti obavešteni njihovi klubovi kao i komesari koji vode takmičenja u odgovarajućim ligama FS Beograda. Klubovi će morati da takve dozvole za rad vrate u OFT FS Beograda uoči nastavka sezone, a najkasnije do 1. marta 2019. godine.